Наврўзда об-ҳаво қандай\n21 Mart 09:26 Жамият\nбаҳор байрами БИРОЗ БУЛУТЛИ ЕҒИНГАРЧИЛИКСИЗ жойларда жойларда туман жойларда туман тушиши жойларда туман тушиши мумкин КЕЧАСИ КУНДУЗИ м/с тезликда м/с тезликда шамол м/с тезликда шамол эсади ОБ-ҲАВО ПРОГНОЗ тезликда шамол тезликда шамол эсади туман тушиши туман тушиши мумкин тушиши мумкин ЎЗГИДРОМЕТ шамол эсади шарқдан 7-12 ҚИСМАН БУЛУТЛИ ҳарорат кечаси\nЎзгидромет бугун, 21-март куни Ўзбекистон ҳудудида кутилаётган об-ҳаво маълумотини эълон қилди.\nҚисман булутли, кундузи ёмғир ёғади. Кечаси ва эрталаб туман тушиши мумкин. Шарқдан 7-12 м/с тезликда шамол эсади. Ҳарорат кечаси 0-2° илиқ, кундузи 10-12° илиқ.\nҚисман булутли, кечаси ва эрталаб қор ёғади. Жойларда туман тушиши мумкин.\nШарқдан 7-12 м/с тезликда шамол эсади. Ҳарорат кечаси 3° совуқ-2° илиқ, кундузи 3-8° илиқ; Устюртда кечаси 5-10° совуқ, кундузи 2° совуқдан 3° илиқ бўлади.\nФақат Навоий вилояти шимолида бироз булутли, ёғингарчилик бўлмайди, бироз ёғингарчилик (ёмғир, қор) бўлиши мумкин. Жойларда туман тушиши мумкин. Шарқдан 7-12 м/с тезликда шамол эсади. Кечаси 2° совуқ-3° илиқ, кундузи 7-12° илиқ; чўл зонасида кечаси баъзи жойларда 1—6° совуқ, кундузи 1—6° илиқ бўлади.\nТошкент, Жиззах ва Сирдарё вилоятлари\nҚисман булутли, кундузи вақти-вақти билан ёмғир ёғади. Жойларда туман тушиши мумкин.\nШарқдан 7-12 м/с тезликда шамол эсади. Ҳарорат кечаси 2° совуқ -3° илиқ, кундузи 10-15° илиқ.\nҚисман булутли, ёғингарчилик кузатилмайди. Жойларда туман тушиши мумкин. Шарқдан 7-12 м/с тезликда шамол эсади.\nҲарорат кечаси 2° совуқ-3° илиқ, кундузи 10-15° илиқ.\nҲарорат кечаси 0-5° илиқ, кундузи 13-18° илиқ.\nПрокуратура боғчада 4 ёшли боланинг ўлими юзасидан текширув бошлади.\nҚисман булутли, ёғингарчилик кузатилмайди. Жойларда туман тушиши мумкин. Шарқдан 5-10 м/с тезликда шамол эсади.\nКечаси 0-5 даража илиқ, баъзи жойларда 1-2 даража илиқ, кундузи 8-13 даража илиқ бўлади.\nҚисман булутли, вақти-вақти билан ёғингарчилик (ёмғир, қор). Жойларда туман. Кўчки хавфи. Шарқдан 7-12 м/с тезликда шамол эсади. Кечаси 2-7° совуқ, кундузи 3° совуқ-2° илиқ.\nДронлар Фарғона вилоятида қонунийлик ва тартибни назорат қилади


Юраги тўхтаган қизча – Mulohaza.uz\nЮраги тўхтаган қизча\nЛейла Нордби, 15 ойли Эриканинг онаси кечаси уйғониб, қаттиқ қўрқиб кетди: ёнидаги каравотчада ётган қизчаси ғойиб бўлганди. Битта памперснинг ўзида бўлган қизча ота-онаси ухлаётганда қорга кўмилган кўчага чиқиб кетганди. Лейла қизини қидира бошлади ва кўча эшикнинг қулфи бузуқ бўлгани учун энага кетгандан сўнг яхши ёпилмаганини кўрди.\nУйдан чиққач, Лейла жажжи оёқчаларнинг қордаги изларини кўрди. Шу излардан юриб, қор уюмида ётган Эриканинг жонсиз танасига дуч келди. Ўша тунда ҳаво ҳарорати -24°С эди. Она дарҳол қизини уйга олиб кириб, “Тез ёрдам” чақирди ва мустақил равишда юрак-ўпка реанимациясини амалга оширишга уринди. Тиббиёт ходимларидан кейин полициячилар етиб келишди. Офицерлар Лейлани оналик мажбуриятини бажаришда лоқайдликда айблаб, 5 соат ушлаб туришди.\nЭрикани бу орада касалхонага олиб боришди. Шифокорлар унинг юраги деярли 2 соатдан бери урмаётганини аниқлашди. Қизчанинг тана ҳарорати атиги +16°С эди. Қизчани иситишгач, жажжи юраги уриб кетди. Шифокорлар қаттиқ совқотгани учун оёқ-қўлларини кесишга тўғри келади, деб тахмин қилишганди. Яхшики, оёғида озгина тери кўчириб ўтказиш билан чекланилди.\nҚизалоқ бутунлай соғайиб кетди, бир ярим ойдан сўнг унга уйга кетишга рухсат беришди. Ўша даҳшатли тун ҳақида эслатиб турадиган ягона нарса – тери кўчириб ўтказилгандан сўнг оёғида қолган кичкина чандиқ. Оёқ юзининг шакли ҳам бир оз ўзгарди, шунинг учун қизалоқ махсус пойабзал кийиб юришга мажбур.\nКўрилган : 836\nВатан ичкарида бўлади\nАвтобусларда қулайлик эмас, қўполлик муҳимга ўхшайди


1, 4-курслар университетга қатнаб (анъанавий) ўқиши, 2-3-курслар эса онлайн ўқиши ростми? - Zamin.uz\n07:07 / 15.11.2020\n1, 4-курслар университетга қатнаб (анъанавий) ўқиши, 2-3-курслар эса онлайн ўқиши ростми?\nУшбу масалага АОКА пресс-холида ташкил этилган матбуот анжуманида Олий ва ўрта-махсус таълим вазирлиги бошқарма бошлиғи Абдували Холиқов ойдинлик киритди.\nУ жумладан, «Талабаларнинг онлайн ё қатнаб ўқишини ОТМларнинг ўзи мустақил ҳал қила оладими?» саволига қуйидагича жавоб қайтарди:\n— Олий таълим вазирлиги пойтахтда туриб барча олий таълим муассасаларининг имкониятларини аниқ белгилаб бера олмайди. ОТМ имкониятини ўзининг раҳбарияти яхши билади. Шу учун бу ваколат ректорларга берилган.\nДавлат гранти ё тўлов-шартнома асосида қабул қилинган, лекин ОТМнинг қаердалигини билмайдиган талаба-ёшларимиз бор. Шу боис уларни олий таълимда таҳсил олиш жараёни билан таништириш ва уларда талабалик ҳиссини уйғотиш мақсадида биринчи курслар «анъанавий»га жалб қилинган.\nЛекин шуни айтиб ўтиш керакки, ОТМлар имконияти ва моддий техник базасидан келиб чиқиб, барча курсларни навбат билан, кетма-кетликда анъанавий таълимга (қатнаб ўқишга) жалб этади.\nБунда ОТМдаги талабалар сонини ҳам ҳисобга олиш керак, айрим ОТМда 3000 талаба бўлса, айрим ОТМнинг битта курсида 5000 талаба бор. Бундай ҳолатларда ҳам курсларнинг анъанавий ё онлайн ўқишини ОТМнинг ўзи ҳал қилади. “Замин” янгиликларини “Одноклассники”да кузатиб боринг\nКечки ва сиртқи таълимда ўқиш қай тарзда ташкиллаштирилади?\n14-11-2020, 23:17, Жамият\n14-11-2020, 20:00, Жамият\nБу йил ОТМ тўлов-контракт миқдори ўзгармайди\n8-08-2020, 18:41, Жамият\nКелгуси ўқув йилидан фақат давлат гранти асосидаги қабул кўрсаткичлари белгиланади\n13-06-2020, 12:22, Жамият\nВазирлик талабаларни ўқишдан четлатиш ҳолатлари кўпайганлигига изоҳ берди\n6-03-2020, 21:53, Жамият


“Экстремистик ғояларни инкор қилишда шаръий далиллар” (йигирманчи қисм)\nФиқҳий мазҳабларнинг пайдо бўлиши тарихи борасида умумий фикрлар\nИслом фиқҳи Расулуллоҳ соллаллоҳу алайҳи васаллам замонларидаёқ мустақил илм сифатида шакллана бошлади. Дарҳақиқат, Қуръони карим нозил бўлиб турган, унда намоз, рўза, закот, ҳаж каби ибодат турларига боғлиқ бўлган масалалар ҳал булаётган эди. Шу билан бирга савдо-сотиқ, ҳадя бериш каби муомалот ва қарзга оид масалалар, оила ва мерос ҳукмлари баён қилиниб турган эди. Аллоҳ таоло диний аҳкомларни одамларга баён қилиб беришни ўзининг каломида пайғамбар алайҳиссаломнинг зиммаларига юклади:\n“Очиқ-ойдин баёнотлар ва китоблар ила (юбордик). Ва сенга одамларга нозил қилинган нарсани ўзларига баён қилиб беришинг учун Зикрни нозил қилдик. Шоядки, тафаккур қилсалар”. (Наҳл, 44) .\nПайғамбар алайҳиссалом Аллоҳни амрини бажардилар. Ўз суннатлари билан ҳалол, ҳаром каби барча ҳукмларнинг тафсилотларини баён қилиб берар эдилар. Зеро, Расул алайҳиссаломнинг ўзлари шариатнинг манбаи эдилар. У зот айрим масалаларда умматга таълим бўлиши учун ўзлари ижтиҳод қилар ва шу орқали умматларига истинбот қоидаларини ўргатар эдилар. Уламоларимиз жаноби Расулуллоҳнинг маҳкама ва даъво ишларида ҳамда жангу жадал ва бошқа дунё ишларида ижтиҳод қилганликларига иттифоқ қилганлар.\nУлар Расулулоҳнинг ижтиҳод қилганларига кўп мисоллар келтирадилар. Жумладан:\nАбу Суфённинг аёли Ҳинд Бинти Утба Расулуллоҳ алайҳиссаломнинг олдиларига эри Абу Суфённинг нафақа бермаётганидан шикоят қилиб келди. Шунда Расул алалайҳиссалом унга эрининг молдан сўрамасдан ўзи ва болалари учун етадиган даражада олишга рухсат бердилар.\nБадр ғазотида асирга тушганлар ҳақидаги ижтиҳодлари. Бу борада Расулуллоҳ соллаллоҳу алайҳи васаллам асрлар масаласида саҳобалар билан маслаҳатлашиб асирлардан товон пули олиб кейин уларни озод қилишга қарор қилдилар. Бу ҳам ўз ижтиҳодлари эди.\nРасулуллоҳ алайҳиссалом ҳаётлик пайтларида ҳам саҳобалар орасида ижтиҳод бўлиб турар эди. Уларнинг ижтиҳоди тўғри бўлса ижтиҳодини қўллар эдилар. Агар хато қилсалар хатоларини тўғирлаб қўяр эдилар.\nПайғамбар алайҳиссалом Саид ибни Муозни бани Қурайза яҳудийлари устидан чиқарган ҳукмини маъқулладилар ва унга қараб “уларнинг орасида ҳакимона ҳукм қилибсан” дедилар.\nСаҳобалардан Аммор ибни Ёсир розияллоҳу анҳу таяммум ҳақидаги оятни эшитганида ағанаб тупроққа беландилар ва кейин намоз ўқидилар. Набий алайҳиссалом унинг бу ишини оқламадилар ва унга “икки қўлингни ерга уришинг етарлидир. Кейин унга пуфлайсан. Кейин икки қўлинг билан юзинг ва икки кафтинга масҳ тортгин” дедилар.\nРасулуллоҳ алайҳиссалом Муоз ибн Жабални Яманга қози қилиб жўнатаётганларида: “Агар сенга бирор масала иштибоҳ бўлиб қолса, нима билан ҳукм қиласан?” – деб сўрадилар.\nМуоз розияллоҳу анҳу: "Аллоҳнинг китобидан", – деди.\n"Агар ундан тополмасанг-чи?"– деб сўрадилар Аллоҳнинг элчиси.\nМуоз розияллоҳу анҳу: "Расулуллоҳнинг суннатидан", – деди.\n"Ундан ҳам тополмасанг-чи?" – яна сўрадилар у зот.\nМуоз розияллоҳу анҳу: "Ўз фикрим билан ижтиҳод қиламан. Бўшашиб ўтирмайман!" – деди.\nШунда Расул алайҳиссалом унинг кўксига уриб: "Аллоҳнинг расули жўнатган элчини Аллоҳнинг расули рози бўладиган ишларга муваффақ қилган Аллоҳ таолога ҳамду санолар бўлсин!” – дедилар.\nРасулуллоҳ соллаллоҳу алайҳи васаллам вафот этганларидан кейин ҳам иш шу каби давом этди. Яъни улар масалаларни Китоб ва Суннатдан, охирида эса ўз ижтиҳодлари билан ечар эдилар. Табиийки, улар ҳам ижтиҳодларида бир-бирига хилоф қилар эдилар.\nБу ҳақида аллома ибни Халдун ўз китобида шундай дейди: “Деярли шаръий далилларнинг барчаси асосан араб тилида келгандир. Маълумки, араб калималарининг маъноси кенг қамровли. Хоссатан, шаръий матнларнинг кенг маъноларда қўлланилиши маълум ва машҳур. Шунингдек, суннатнинг собитлик даражаси ҳам турфа хил бўлади. Суннат орқали келган кўпгина ҳукмлар гоҳида ўзаро қарама-қарши бўлиб қолса, уларнинг кучлироғини ажратиб олиш зарур. Бунинг ўзи ҳам ихтилофли масаладир. Ўз навбатида тафсилоти ҳақида насс (оят) келмаган ҳукмлар ҳам ихтилофлидир. Бунинг устига воқеликда янги масалалар ҳам учраб, уларнинг шаръий асосини тополмайсиз. Бу вақтда тафсилоти ҳақида далили келмаган янги масалани далили келган масалага қиёсланади. Буларнинг барчаси воқеликда ихтилофлар бўлиши зарурат эканига далил бўлади. Бу борада ҳатто салаф ва улардан кейинги уламолар орасида ҳам ихтилофлар кузатилади”.\nБиз бу фикрларга, яъни ихтилоф масалаларига Қуръон далилларига боғлиқ бўлган бошқа бир мисолни ҳам қўшимча қилишимиз мумкин. Биламизки, Қуръони каримнинг далиллари собитликда қатъийдур. Аммо уларнинг орасида маъно жиҳатидан қатъий (ҳукми аниқ) ва зонний (ҳукми гумоний) оятлар ҳам мавжуд. Табийки, зонний оятларнинг устида далолатан эҳтимолий маънолар ҳам юзага келиб, айнан шу каби маънолар борасида уламолар орасида ихтилофлар келиб чиқади.\nСаҳобаи киромларнинг барчаси ҳам аҳли фиқҳ ва етук маърифат соҳиблари эмас эди. Уларнинг орасида ҳам ижтиҳод даражасига етган ва у даражага етмаганлар мавжуд эди. Аммо уларнинг орасида ижтиҳод малакасига етишмаганлари ижтиҳод даражасига етганларига эргашар ва уларга тақлид қилар эдилар. Улар бу ишда қуйидаги ояти каримага суянар эдилар:\n“Эй, Муҳаммад,) Сиздан олдин ҳам фақат (Сиз каби) кишиларнигина (пайғамбар қилиб) юбориб, уларга ваҳий нозил этиб турганмиз. Агар (бу ҳақда) билмайдиган бўлсангизлар, аҳли зикрлардан (яъни Таврот ва Инжилни биладиганлардан) сўрангизлар!” (Наҳл,43).\nИжтиҳод ва фатво даражасига ҳаммадан кўра кўпроқ сазовор бўлган уч саҳобанинг номи келтирилади. Улар ибни Масъуд, Зайд ибни Собит, Абдуллоҳ ибни Аббос розияллоҳу анҳумлардир.\nТобеинлар ҳам бу масалада айнан саҳобаларнинг манҳажи (йўлига)га эргашдилар. Аммо улар ҳам айрим масалаларда саҳобалар ихтилоф қилгани каби ўзаро ихтилоф қилганлар. Тобеин фуқаҳолардан Саид ибни Мусаййаб, Урва ибни Зубайр, Қосим ибни Муҳаммад ибни Абий Бакр, Икрима, Ато, Саид ибни Жубайр ва бошқаларни келтириш мумкин.\nУлардан кейин эса Абу Ҳанифа, имоми Молик, имоми Шофеий ва Аҳмад ибни Ҳанбал каби тўрт мазҳаб алломаларининг замони келди. Ушбу забардаст катта алломаларнинг сермаҳсул фаолияти орқали машҳур мазҳаблар вужудга келди. Зеро уларнинг истинбот ва далилларни келтириш салоҳиятига ҳамда фикр теранлиги-ю илмий даражаларини чексиз бўлганлигига бирор бир илм аҳли шубҳа қилмайди. Дарҳақиқат, фиқҳ айнан уларнинг асрида ривожланди ва гуллаб-яшнади. Уларнинг замонида ҳам маҳкама ишлари ва муомалот (савдо-сотиқ масалалари)га доир масалалар аслий қоида бўлмиш Китоб ва суннат, саҳобаларнинг ижмосига ва ушбу асослардан кейингина қиёс каби бошқа шаръий асосларга қараб ҳал қилинар эди. Улар ўз навбатида фиқҳ илми ривожи ва муҳофазаси учун маълум бир қоида ва зарурий дастурлар жорий қилдилар. Ижтиҳод йўллари ва ҳадислардан қандай фойдаланиш ҳақида услубий қўлланмаларини жорий қилдилар. Муҳаддис аллломаларимиз саҳиҳ, ҳасан ва заиф ҳадисларни бир-биридан ажратиб олиш борасида мусталаҳал ҳадис (ҳадис истилоҳотлари) йўналишини жорий қилдилар. У орқали ҳадис ровийлари ва уларнинг адолатини ўрганиб чиқдилар. Ровий ва ривоятлар борасида тизимли қоидалар ишлаб чиқдилар. Фиқҳий мазҳаблар айнан шу орқали вужудга келиб фиқҳ илми унинг маҳсули ва тартибга солувчи асоси бўлди.\nДарҳақиқат, Аллоҳ таоло мазкур тўрт мазҳабни олижаноб, самимий янги авлодларини етиштирди. Улар ушбу илмий ҳамда Китоб ва суннатга асосланган машҳур мазҳабларни мустаҳкамлаш ва уларни турли мамлакат ва минтақаларга ёйилишини таъминладилар.\nМазкур мазҳаблар бугунги кунимизда ҳам ислом умматнинг ҳимояси ўлароқ давом этиб келмоқда. Айнан мазкур мазҳаблар бугунги глобал ўзгараётган замон ва янгиланаётган даврий ўзгаришларга қарамасдан, ислом фиқҳини фаол ва жонли яшаб келишини таъминлаб беряпти. Энг муҳим томони эса ушбу мазҳаблар умрбоқий шаръий асослар ва илмий мезонларга тўлақонли мувофиқ келмоқда. Агар уммат устида ушбу фиқҳий мазҳаблар мавжуд бўлмаганида ёки бугунгидек илмий ривожланмаганида биз бугунги кунимиздаги турли ўзгаришлардан ҳимоялана олмас эдик.\nВаллоҳу аълам биссоваб.\nТаржимон: Тоҳир Воҳидов\n803 марта ўқилди\nДругие материалы в этой категории: « Мазҳабларнинг пайдо бўлиш тарихи\tМУНОСАБАТ: ҲИССИЁТ БИЛАН ЭМАС, ТАФАККУР ИЛА ИШ ТУТАЙЛИК! »


Тошкентда кафе қўриқчилари билан жанжаллашган йигит кўп ўтмай вафот этди | Qalampir.uz\nТошкентда кафе қўриқчилари билан жанжаллашган йигит кўп ўтмай вафот этди\nЖамият\t31 Октябрь 2019 09:20 9193\nТошкентда икки танишнинг кафеда овқатланиб, спиртли ичимлик истеъмол қилиб ўтириши улардан бирининг ўлими билан якунланди. Бу ҳақда Тошкент шаҳар Ички ишлар бош бошқармаси Матбуот хизмати хабар берди.\nЖорий йилнинг 28 октябрь куни тахминан соат 21:00 да фуқаролар 24 ёшли Бобур З. ва 30 ёшли Мурод А. Тошкент шаҳар, Чилонзор туманида жойлашган “Уголок” кафесида кечги таом билан спиртли ичимлик истеъмол қилишган.\nШу вақт мобайнида Бобур З. мастлик билан боғлиқ хатти-ҳаракатлари билан 21 ёшли Аҳмаджон А. ва 22 ёшли Далержон М. исмли кафе қўриқчиларининг эътироз билдиришига сабабчи бўлган ва ўртада низо келиб чиққан.\nШундан сўнг, улар келишиб олиш учун, яъни “тортишувни давом эттириш” мақсадида кафедан ташқарига чиқиб, муштлашишган. Муштлашув оқибатида Бобур З. енгил тан жароҳатлари олиб, таниши Мурод А. билан таксига чиққан, бироқ ҳеч қанча юрмасдан, ўртоғининг мазаси бўлмаётганлиги учун автомобилдан тушган.\nЧилонзор туманига қарашли “тез ёрдам” ходимлари Мурод А.ни тасодифан кўриб қолиб, шифохонага олиб кетаётган вақтда у вафот этган.\nМурод А.нинг ўлими бўйича олинган дастлабки суд тиббий ташҳисига кўра, ўткир юрак қон томир етишмовчилиги ва спиртли ичимликдан заҳарланиш ҳолатлари аниқланган ва ҳеч қандай тан жароҳати аломатлари йўқлиги тўғрисида маълумот берилган.\nҲозирда ушбу ҳолат Чилонзор тумани прокуратураси томонидан назоратга олинган.\nШу билан бирга, юқорида содир этилган “безорилик” ҳаракатлари юзасидан, Чилонзор тумани ИИО ФМБ томонидан Аҳмаджон А. ва Далержон М.га нисбатан Ўзбекистон Республикаси Жиноят Кодексининг 277-моддаси (Безорилик ) 2-қисми “б” банди бўйича жиноий иш қўзғатилган ва тергов ҳаракатлари давом этмоқда.\nИИББ жанжал безорилик\n11 Июль 20:11 55068\n11 Июль 21:50 44151\n12 Июль 16:08 37454\n13 Июль 08:33 35958


САЙЛОВЛАР ЯКУНЛАНИШИГА САНОҚЛИ КУНЛАР ҚОЛДИ. - Фуқароларнинг ўзини ўзи бошқариш органлари фаолиятини мувофиқлаштириш бўйича Қорақолпоғистон Республикаси кенгаши\nСАЙЛОВЛАР ЯКУНЛАНИШИГА САНОҚЛИ КУНЛАР ҚОЛДИ.\nФуқаролар йиғинлари раиси (оқсоқоли) сайлови Қорақалпоғистон Республикасининг барча фуқаролар йиғинларида уюшқоқлик билан давом этаяпти. Бугунги кунга келиб Қорақалпоғистон Республикасининг 350 та фуқаролар йиғинларида сайловлар бўлиб ўтди. Уларда 820 нафар номзодлар кўрсатилиб сайловчилар муносибларга овоз беришди. Натижада 207 нафар фукаро янгидан сайланган бўлса, 142 нафар амалдаги раислар қайта сайланди.\nБир кувонарлиси сайловларда аёл қизларга ҳам катта ишонч билдирилмоқда. Бугунги кунгача 39 нафар аёл қизлар ўзи истиқомат қиладиган фуқаролар йиғинларига раисликка сайланди.\nСайловлар Тахиатош, Қораўзак, Қонликўл туманларида ўз якунига етган бўлса бугунги кунга келиб, Муйноқ, Хўжайли, Қўнғирот туманлари ҳам сайловни муваффақиятли якунлашди. Бугун яна 19 та фуқаролар йиғинларида сайловлар бўлиб ўтмоқда.\nАвтор: кўрсатилмаган / Манба: кўрсатилмаган / Кўришлар: 302


Ислом Каримовнинг яна бир хиёнати « Ўзбекистон Халқ Ҳаракати\nИслом Каримовнинг яна бир хиёнати\n11 Temmuz 2018 - 7:00 'да юкланди ва 2543 марта ўқилди.\nКаримовнинг жорий йил 25 – 26 апрель кунлари Россияга қилган сафари тафсилотлар қисқа шаклда бўлса ҳам турли сайтларда ёритиб борилмоқда.\nБиз ўтган йилнинг декабр ойида ёзган мақоламизда Туркия ва Россидан бирини танлаш керак бўлса, Каримов қайси бирини танлайди деган масалани кўтарган эдик ва қуйидагиларни айтгандик:\n“Бунда Каримов учун уч йўл бор:\n3)бетарафлик мақоми – минбарга чиқиб Ўзбекистон халқаро жанжалларга аралашмаслиги, “тенглар ичра тенг” эканлигини эълон қилиш, бу ҳаракатни эса Ўзбекистон халқи, ёшларининг хавфсизлигининг таъминоти дея “асослаш” (Манба: http://uzxalqharakati.com/archives/30323 )\nКаримовнинг шу кунларда тутган йўли у биринчи вариантни танлагани ҳақида дарак бермоқда.\nКаримов Ўзбекистон Россияга мева етказиб бериши ҳақида оғиз тўлдириб гапирди. Бу борада у Туркиянинг ўрнини боса олишини алоҳида таъкидлади.\nБизнинг фикримизча, бу Каримовнинг яна бир очиқ хиёнатидир. У бугун Россияга қилган “ташрифи” билан ўзининг асл башараси қандай эканлигини кўрсатди. Сабаби, Россия ва Туркия ўртасида муносабатлар кескинлашган шаклда турар экан, Ўзбекистон Туркиянинг иттифоқдоши бўлиши учун сабаблар етарли эди. Соғлом мантиқ аслида мутлақо ана шуни талаб қилади.\nСабаблар ҳақида аввал ҳам тўхталган эдик. Ва яна уларни умумий шаклда санаб ўтамиз:\nТурк ва ўзбеклар бир миллатга мансуб халқдир. Уларнинг дунёқараши, турмуш тарзи, диний эътиқоди ўртасида фарқ йўқдир. Агар Ўзбекистон ўзига иттифоқдош изласа, унга туркий тилли давлатлар иттифоқдош бўлиши шарт. Бироқ Каримов Россияни танлади, Туркия ўрнига Россияни турли маҳсулотлар билан таъминлашни даъво қилмоқда.\nРоссия Туркияга ҳам, Ўзбекистонга ҳам азалдан ноҳақ бир муносабатлар кўрсатиб келгани аён. Яқин икки юзлик мустамлакадан кейин Ўзбекистон ҳал қилувчи паллада Россия билан бу қадар яқинлашуви маъқуллаб бўлмайдиган ишдир.\nҚолаверса, аслида декабрь ойида Россига бориши керак бўлган Каримовнинг айнан шу кунларда Гулнора Каримов иши Ню Йорк судида кўрила бошлаганда Москвага боргани кўпчиликда турли тахминларни уйғотмоқда. Хусусан, Каримов ва Путинни фақат мамлакат манфаати эмас, балки шахсий манфаатлар ҳам бирлаштириб тургани ошкор бўлиб қоляпти.\nYazıyı paylaş "Ислом Каримовнинг яна бир хиёнати"


Германия элчихонасида “Ёш нотиқлар” танлови ўтказилди\nТошкент, Ўзбекистон (UzDaily.uz) -- Германия Федератив Республикасининг Ўзбекистондаги элчихонасида бутун Ўзбекистон бўйича чет тили сифатида немис тилини ўрганадиган талабалар орасида ўнинчи маротаба нотиқлик танлови ўтказилди.\nГермания элчихонаси охирги йиллардаги каби ушбу йилда ҳам бутун Ўзбекистон бўйлаб немис тилини ўрганаётган талабалар иштирок этиш имкониятига эга бўлган танлов ташкиллаштирди. Жами 16 нафар иштирокчи олийгоҳ ўз талабалари ўртасида немис тили бўйича ички танлов ўтказиб, Германия элчихонасида бўлиб ўтадиган якуний босқич учун биттадан вакилни аниқлаб беришди.\nҲар йили ўтказиладиган ушбу танловнинг мақсади Ўзбекистонда немис тили ўрганилишини қўллаб-қувватлашдан иборатдир. Бунда ёш нотиқлар олдиндан танлаб олинган маълум бир мавзу бўйича ўз нуқтаи-назарларини тингловчилар қаршисида немис тилида ифодалаб беришлари лозим бўлади.\nГермания элчихонасининг бу йилги нотиқлик танловида иштирокчилар қуйидаги тўртта долзарб мавзудан бирини танлаб олишди:\n- Медицина, муқобил тиббиёт ва халқ табобати ҳақида қандай фикрдасиз? Сиз буларнинг қайси бирига кўпроқ ишонасиз?\n- Ҳар бир инсон ўз ҳаёти ёки ҳаётининг маълум босқичлари учун ўз олдига мақсадлар қўяди. Сизда қандай мақсад бор? Кўпинча “мақсад воситаларни оқлайди”, дейишади.Сиз ушбу иборани маъқуллайсизми? Бу ибора фақат одамларга тегишлими ёки давлатга ҳам тааллуқлими?\n- Биз жорий йилда Германия Федератив Республикаси ва Ўзбекистон Республикаси ўртасида дипломатик алоқалар ўрнатилганининг 25 йиллигини нишонламоқдамиз. Ушбу ҳамкорлик нималарга таъсир кўрсатмоқда? У қандай ривожланмоқда? Қайси соҳаларда ҳамкорликни изчил ривожлантириш лозим, деб ўйлайсиз?\n- Жамоат транспорти. Унинг идеал ҳолатини қандай тасаввур қиласиз?\nМусобақа доирасида якуний босқичга чиққан жами 16 нафар талаба юқоридаги тўрт мавзудан бири бўйича 5 дақиқа давомида ўз нуқтаи назарларини баён қилишди ва ҳайъат аъзоларининг мавзу бўйича саволларига жавоб беришди. Бунда иштирокчиларнинг тилни билиш даражаси, реторик иқтидори, нутқнинг сифати ва ўзига хослиги ҳамда мавзунинг мазмунан очиб берилишига баҳо берилди.\nНотиқлик санъати бўйича жорий йилдаги танлов ғолиблигини Урганч Давлат университети талабаси Ирода Исмаилова қўлга киритди. Иккинчи ўринни Андижон Давлат университети талабаси Гулсанам Расулова эгаллади. Учинчи ўрин эса Жаҳон иқтисодиёти ва дипломатия университети талабаси Маҳкам Хамидов ва ЎзДЖТУ талабаси Барно Аҳмаджоновага насиб этди.\nЖорий йилги мусобақада илк маротаба “Тингловчилар танлови” йўналиши киритилди ва ўз нутқини ажойиб тарзда талқин этганлиги учун Ўзбекистон Миллий университети талабаси Регина Базикеева соврин билан тақдирланди. Танлов ғолиблари ва барча иштирокчилар немис тилидаги китоб ва аудио-асарлардан иборат совғалар билан тақдирланишди.


Зойир Мирзаев буғдойни ўз уйига орқалаб кетармиди? « Ўзбекистон Халқ Ҳаракати\nЗойир Мирзаев буғдойни ўз уйига орқалаб кетармиди?\n02 November 2018 - 9:15\nЗойир Мирзаев омон бўлсинлар! Уларнинг “шарофатлари” билан рус, инглиз, турк, озар матбуотининг асосий саҳифалари Ўзбекистонга аталяпти. Кўп йиллар мамлакатда мажбурий меҳнатга жалб қилиш, инсон ҳуқуқлари поймол этилиши қоралаб келинган бўлса, бу сафар ёндашув сал бошқачароқ бўлди. Инсон ҳуқуқларини писанд қилмаган раҳбарнинг ўзидан ҳам тап тортмай кечилгани олқишланяпти.\nОдатда бундай воқеаларга нисбатан дарҳол муносабат билдиришдан ўзимни узоқ тутаман. Вақт, чуқур мулоҳаза, воқеаларнинг моҳиятига кириш унинг кўпчиликка нотаниш бўлган жиҳатларини англашга ва парда ортидаги ҳақиқатларни кўришга сабабчи бўлади.\nБу вазиятда эса Зойир Мирзаев шахсига ва лавозим ваколатларига нисбатан бир неча саволлар туғилади кишида.\nБиринчидан, Зойир Мирзаев нега бундай қилди?\nЯхши биласиз, кийими билан сув тўла ариққа тушган кишилар Оққўрғон тумани ҳокимининг қишлоқ хўжалик ишлари бўйича ўринбосари Шерзод Муродов, туман сув хўжалиги бошлиғи Тоҳир Мирзакаримов, туман қишлоқ хўжалиги бўлими бошлиғи Шароф Аҳмедов, “Озод” МФЙнинг оқсоқоли Зокир Мусабеков, “Мавлонбой ота” фермер хўжалигини раҳбари Аброр Мавлонов, “Абдуносир” фермер хўжалиги раҳбари бўлиб чиқди.\nОилали, фарзандлари бўйи етган, айримлари қуда-андали бўлишга улгурган бу кишиларнинг суратини кўриб, ҳар қандай одамда инсон ҳуқуқларининг бу тарзда поймол қилинаётганига нисбатан нафрат уйғонган бўлиши аниқ. Мендан эса бошқа ўй ўтди.\nКузатувларим натижасида одамларни икки турга ажратишга ўрганиб қолганман. Ёнадиган ва шунчаки тутайдиганлар. Ёнадиганлар ўзи ҳам ёнади, бу аланга билан бошқаларнинг қалбига ҳам чўғ ташлайди. Ўша чўғ оташга айланса хўп-хўп, акси бўлса-чи… Яна ёнаётган одамга қийин бўлади. Ёнидагининг тутаётгани, тутаганда ҳам бу ҳолга мослашиб бўлганидан баттар куяди.\nБу кишилар ариққа ўз оёғи билан бориб тушган. Тўғри, буюрилган, балки мажбурланган. Аммо ўша заҳотиёқ иш ташлаш, Мирзаевнинг “кўнгилхушлик” тарзидаги қарорига қарши чиқиш ҳам мумкин эди-ку. Бунга ким тўсқинлик қилди?\nХалқда бир балоси бўлмаса, шунгорда қуйруқ на қилур, деган нақл бор. ОАВ ушбу воқеани ёритишда оқизмай, томизмай вазиятни борича талқин этди. Оширган бўлса бордирки, камайтирмади. Зойир Мирзаев олтовлонни буғдойни вақтида суғормагани учун жазолагани айтилди.\nИккинчидан, Мирзаев буғдойни ўз уйига орқалаб кетармиди?\nОдатда биз энг қатъий қарорларни ўз фойдамизга ишлайдиган масалаларга нисбатан қабул қиламиз. Буғдой суғорилмаса, ғалла кам бўлади, кечикади. Оқибатда мамлакат иқтисодига зарар етади. Бу ҳол бирданига 10 та ҳудудда такрорланса, кўринг томошани. Бугун нон нархи ошгани, тўғрироқ айтсак, эркин савдога қўйилганидан нолиётган одамлар, эртага ғалла оз бўлиб, ун танқислигига дуч келинганда, мамлакат иқтисодиётига зарар етганда ҳам ўша олтовлонга ачинармиди? Президентнинг, халқнинг олдида жавоб беришга келганда, ким майдонга чиқарди: шу олтовлонми ё Мирзаев? Биз Зойир Мирзаевни оқлаш, тарозининг нариги палласига тош босиш фикридан йироқмиз. У лойиқ жазони олди. Энди эса вазиятга холисона баҳо бермоқчимиз, холос.\nМирзаев йўл қўйган хато кўп раҳбарларнинг бошидан ўтган. Ҳамон такрорлаётганлар ҳам бордир, балки. Бироқ кўпчиликники эшик ортида, ташқарига чиқмайди.\nОққўрғонда олинган сурат ўзбек жамиятида собиқ иттифоқ даврида қолиб кетган ва қон-қонимизга сингишга улгурган зўравонлик кайфиятини ўртага чиқарди. 70 йилдан ортиқ давом этган рус мустамлакасидан қолган яшаш ва ишлаш тарзидан 25 йил деганда ҳам қутула олмаганимиз, ўзбўлармонлик, бошбошдоқлик, коррупция ва марказлашган буйруқбозлик ҳамон айрим раҳбарлар кабинети тўрида эканини кўрсатди бу ҳодиса.\nЎткир Ҳошимовнинг “Икки эшик орасида”сини ўқиганлар бугунги давр “закунчи”ларини ҳам яхши танийди. Пахта, ғалла, қурилиш, бузилиш каби ишларни деб ўз ҳақ-ҳуқуқини билмайдиган юзлаб, минглаб одамлар устидан зўравонлик қилади бундайлар. Аммо бугунги давр кечагисидан анча фарқ қиляпти. Кўпчилик ҳуқуқларини жуда яхши билади. Мажбуриятга, масъулиятга келганда эса…\nМамлакатда охирги икки йил ичида чинакам эркинлик шамоли эсмоқда. Сўз эркинлиги юқори нуқтага кўтарилиб бормоқда. Инсон ҳуқуқларига энг олий қадрият сифатида қаралмоқда. Ислоҳотлар инсон ва унинг манфаатларига хизмат қилиши фақат тилда эмас, амалда ҳам исботини топмоқда. Бу даврда юк фақат Президент ё Ҳукумат аъзосига эмас, туман ҳокимлигининг котибидан тортиб, маҳалла маслаҳатчисигача тушиши керак эмасми? Ё буғдойнинг унини фақат амалдор еб, пахтали тўшакда мансабдорлар ухлаяптими? Гапни асло мажбурий меҳнатга тақаманг, боиси биз бу ҳақда эмас, давлатда қилаётган иши учун ойлик олиб ишлаётганлар ҳақида гаплашяпмиз. Гарданидаги юкни англаб етиш, вазифасини сидқидилдан бажариш, миннат эмас, меҳнат эвазига рўзғор тебратиш ва албатта бир жойда қотиб қолмасдан доимий изланиш, ҳаракатда бўлишни талаб этмоқда бугунги давр.\nОққўрғонда буғдойнинг вақтида суғорилмаслигига нима тўсқинлик қилди? Ташкилотлардаги сансоларлик, лоқайдлик, халққа, унинг эртасига, қора қозонига бўлган беписандлик эмасми? Натижада Ҳукумат аъзосининг хато қилишига шароит юзага келди ва бу суратга муҳрланди. Аслида бу хато фақат Мирзаевники эмас, балки сувга тушиб турганларники ҳам. Демак, улар ҳам керакли жазони олиши адолатдан бўлади.\nМирзаевнинг идоравий карьераси ёмон эмасди. Энг қизиғи, бугунгача жоҳил раҳбар сифатида ҳам ном қозонмаганди. У энг оғир ҳудудларда ишлади. 2008-2010 йилларда Самарқанд шаҳри ҳокими бўлиб ишлаган Зойир Мирзаев 2010 йилда Самарқанд вилояти ҳокими лавозимига кўтарилади. У бу лавозимда 2016 йилнинг декабрига қадар ишлайди ва шу ойнинг ўзида Бош вазирнинг ўринбосари – Қишлоқ ва сув хўжалиги, қишлоқ хўжалиги ва озиқ-овқат маҳсулотларини қайта ишлаш масалалари комплексининг раҳбари лавозимида иш бошлайди.\nВазифа мажбуриятини талаб қилиш қачондан мажбурий меҳнат бўлиб қолди?\nЗойир Мирзаев билан боғлиқ ҳолат мамлакатда ва унинг ташқарисида мажбурият меҳнатга менгзаш бошланди. Қизиқ, қачондан вазифаси этиб белгиланган ишлар мажбурий меҳнатга айланиб қолди? Раҳбар қўл остидаги ходимдан ўз вазифасини талаб этса, бу мажбурлашми? Ходимнинг масъулияти нима? Фалон ташкилотда ишлайман, деган қуруқ савлат нимага ярайди?\nЎқитувчи дарс бермаса-ю уни нега дарс бермадинг, деб сўроққа тутилса, у ҳам мажбурий меҳнатга жалб қилинаётган бўладими? Қолган уч кишини қўя турайлик, аммо буғдойни суғоришни назорат қилиш ҳокимнинг қишлоқ хўжалик ишлари бўйича ўринбосари Шерзод Муродов, туман сув хўжалиги бошлиғи Тоҳир Мирзакаримов, туман қишлоқ хўжалиги бўлими бошлиғи Шароф Аҳмедовнинг вазифаси эди. Улардан ишни талаб қилиш мажбурий меҳнатга тортишми?\nГапнинг қисқаси, Зойир Мирзаевнинг жазосини Президент берди. Аммо қолганларнинг масаласи мавҳумлигича қолмоқда. Ўз ишини вақтида бажармаганлар Ҳукумат раиси ўринбосарининг ишдан олдириб ташлашдек қудрат соҳиби бўлиб қолаверадими? Уларга чора кўрилмайдими?\nДарвоқе, ўқитувчиларнинг ўқувчини калтаклаётгани, тарбияга чиқариб жавраётгани тасвирланган видеолар тарқалгандан буён телефон ўқувчининг қуролига айланди. Ҳақми, ноҳақми ўқитувчи миқ этгудек бўлса, видеога ё суратга олиб, ижтимоий тармоқдан дод солиб чиқиш модага айланди. Оқибатда ўқитувчилар айрим ўқувчиларнинг ортидан ялиниб юриб ўқитадиган бўлди. Бора-бора ташкилотлар раҳбарлари ҳам шу кўйга тушмаса бўлгани.\nQALAMPIR.UZ интернет нашри раҳбари


ИнтерФУТБОЛ :: Жасур Яхшибоев: «Пахтакорга» юқори савияда қайтмоқчиман»\nЖасур Яхшибоев: «Пахтакорга» юқори савияда қайтмоқчиман»\nАввал хабар қилинганидек, миллий жамоамиз қатори, олимпиячиларимиз ҳам айни кунларда Токио-2020 Олимпиадасига йўлланма берувчи Таиланддаги Осиё чемпионатига тайёргарликни давом эттиришмоқда. Мазкур йиғин доирасида Эрон олимпия термаси билан ўртоқлик учрашуви ўтказилиши режалаштирилган бўлиб, унда Любинко Друлович шогирдларининг функционал ҳолатини текшириб олишни мақсад қилган. Кучли рақиб билан баҳсдан олдин термамиз аъзолари ТТЙМИ стадионида «Локомотив» U-21 жамоасига қарши назорат учрашувида майдонга тушишди. 1:1 ҳисоби қайд этилган мазкур баҳсда ОТЖнинг ягона голига муаллифлик қилган Жасур Яхшибоевни ўйиндан кейин суҳбатга тортдик.\n- Жасур, маълум вақтдан сўнг яна олимпия терма жамоасига жалб этилдингиз... Тайёргарлик жараёнида қандай ўзгаришлар бор?\n- Тўғри айтасиз. Орадан анча вақт ўтиб, яна навбатдаги ўқув-машғулот йиғинига жалб этилдим. Эрон билан бўладиган учрашувга тайёргарлик ишлари яхши олиб борилмоқда. Чунки термада ҳамма профессионал, ўз ишининг усталари жам бўлган. Шунинг учун бизда бу борада муаммо йўқ деярли. Айрим янги чақирилган футболчиларни айтмаганда, жиддий ўзгариш йўқ. Ҳамманинг ўз иши, вазифаси бор. Лекин футболчилар анча вақтдан бери йиғилмагани учун бироз тушунмовчилик бўлади, аммо бу вақтинчалик. «Локомотив» ўринбосарлари билан учрашув шунинг учун ташкил этилди, деб ўйлайман.\n- Бугунги баҳс расмий мақомда бўлмагани, назорат ўйини эканлиги учун ҳам футболчилар ўйинга бироз хотиржам ёндашишгандек таассурот уйғонди...\n- Йигитлар йиғилишганига кўп бўлмади, рақиб таркиби ҳам ёшлардан иборат бўлсада, муносиб кураш таклиф қилди. Ўзимизни етарли даражада тайёрлай олмаганимиз учун бироз қийналдик, бироқ иккинчи бўлимда босимни ошириш ҳисобига тўп киритиб, дурангни таъминладик. Яна бир бор қайтараман, йигитларнинг ўзаро чиқишиб кетишлари учун вақт зарур. Терма футболчилари ихтиёрида доим фурсат кам бўлади, ана шу қисқа вақт ичида натижа кўрсатишимиз талаб этилади.\n- «Пахтакор»да Шота Арвеладзе сизга етарлича ишонч билдирмади. Рақобатни бой бериб қўйиш натижасида, иккинчи даврани АГМКда ўтказяпсиз... Олмалиқ жамоасида аввалги спорт формангизга қайта олишингизга ишонасизми?\n- Жароҳат туфайли кўп учрашувларда «Пахтакор»га ёрдам беролмадим. Албатта, мураббийнинг ишончи ҳам бу жараёнда муҳим роль ўйнайди. Шота Юстинович менга имкон бермади, де-йиш фикридан йироқман. Ахир ярим йилга яқин футбол ўйнаганим йўқ. Кўпроқ ўйин амалиётига эга бўлиш мақсадида АГМКга келдим, ҳозир ўзимни яхши ҳис қиляпман. Бунинг учун Миржалол Қўшоқовичга раҳмат айтаман. Насиб қилса, бу йил ўзимни астойдил кўрсатиб, «Пахтакор»га юқори савияда қайтаман. Мен у ердан буткул кетганим йўқ, АГМКда фақат ижара асосида тўп суряпман.\n- Эрон билан баҳсда жамоа қандай кайфиятда тўп суриши мумкин?\n- Форслар билан аввал ҳам тўқнаш келганмиз. Дастлабкиси 2016 йили Баҳрайндаги ёшлар ўртасидаги Осиё чемпионатида бўлган. Шунингдек, ўтган йили Темур Кападзе бошқарувида Ўзбекистон миллий жамоаси билан Теҳрондаги «Озоди» стадионида ўртоқлик учрашувида куч синашганмиз. Аммо ҳозир уларда ҳам мураббий алмашган. Карлуш Кейрушдан кейин бельгиялик Марк Вильмотс ишлаяпти. Унинг услуби олимпия терма жамоасига ҳам таъсир кўрсатади. Умуман олганда, улар билан қандай ўйнашни яхши биламиз.\n- Яқинда Олимпиадага йўлланма берувчи Осиё чемпионатига қуръа ташланади. Ўзбекистон биринчи саватчадан ўрин олган... Қайси рақиблар бизга рўбарў бўлишини истайсиз?\n- Менинг хоҳишим ҳеч нарсани англатмасада, фикрларимни билдириб ўтаман. Тахминим бўйича биз «А» гуруҳидан жой эгаллаймиз. Бу дегани бизга гуруҳга Осиё грандлари, кучли термалар тушади. Нима бўлган тақдирда ҳам бизнинг ўз мақсадимиз, йўлимиз бор. Вазифа - Токио Олимпиадасига чиқиш. Демак, ҳеч қандай рақибни танламасдан, ягона мақсад йўлида бирлашиб, астойдил курашамиз.\n- Бу галги қитъа биринчилигида ўртага Олимпиада йўлланмаси тикилгани учун Жанубий Корея, Япония, Эрон каби жамоалар жиддий қаршилик кўрсатишлари турган гап...\n- Билсангиз, Хитойдаги Осиё чемпионатида биз Япония, Жанубий Кореяни мағлуб этиб, финалга чиқдик. Ҳал қилувчи баҳсда бизга рақиблик қилган Вьетнамда ҳам футбол йилдан-йилга ўсяпти. Хавотир олишга асос йўқ. Тўрт йилликнинг нуфузли мусобақасига боришимиз шарт. Ундан ўзга натижа асло қониқтирмайди. Турли баҳоналар ўтмайди, олимпия термаси учун барча зарур шарт-шароитлар яратилган, демак шунга яраша ўйин кўрсатишимиз керак.


Мажоз ҳақида — У ким, бу нима — QOMUS.INFO\nQOMUS.INFO > М ҳарфи > МАЖОЗ\nМАЖОЗ, аллегория — адабийбадиий усул ёки образлилик тури; мавҳум тушунча ёки мулоҳазани аниқ бир образ воситасида ифода этиш. Мажозда 2 тушунча орасидаги яқинликка асосланиб, янги шартли ифода яратилади. Маънавий қадриятлар (ҳақиқат, муҳаббат, виждон, имон каби)ни англатувчи умумий тушунчалар билан бирга маълум типик ҳодисалар, характерлар, мифологик персонажлар, ҳатто аниқ шахслар ҳам Мажоз ўрнида келиши мумкин. Мажознинг образли-предметли ва маъ-ноли каби икки томони мавжуд бўлиб, маъноли томон бирламчи, образли-предметлиси иккиламчидир. Чунки образда ҳамиша олдиндан маълум бўлган фикр қайд этилади. Шу туфайли ма-жозий образ, оддий бадиий образдан фарқли равишда, махсус шарҳни талаб қилади.\nМажоз асарнинг бадиий-эстетик қимматини, таъсир кучини оширишга хизмат қиладиган воситалардан. Шарқ фольклори ва адабиёти намуналарида Мажознинг турли шакллари кўплаб учрайди. Айниқса, Жалолиддин Румий, Фаридиддин Аттор, Жомий, Алишер Навоий, Бедил ижодида ўта шартли мажозий ва рамзий образлар мавжуд бўлиб, уларнинг кенг миқёсли мазмуни предмет образга сиғмайди. Кўпмаънолилик ва фалсафий теранликка, умумбашарий ғоялар ва масалаларга бойлик ҳамда бадиий юксаклик кўплаб машҳ-ур асарларда ана шундай мажозий образлар воситасида эришилган. Ўрта ас-рлар адабиёти ва классицизм санъатида мажозий шакллар адолат, эзгулик ва ёвузлик ҳақидаги ғояларни мифологик образлар воситасида ифодалаш учун, 19-а. рус адабиётида эса цензурани назарда тутиб ҳам қўлланган (мас, Салтиков-Шчедрин эртаклари ва б.). Маньеризм, барокко, хусусан, романтизм эстетикасида Мажоз кенг ўрин эгаллаган. Европа адабиёти ва санъатига қадимги, дидактик характердаги Мажоз ёт бўлиб, бу ерда у, асосан, воқеаликни эстетик идрок этишнинг мажозий образли шакли, яъни адабийбадиий усул сифатидагина фойдаланилган (П. Шелли, Гёте, Г. Ибсен, А. Франс, С.Шчедрин ва б.).\nБадиий адабиётдаги кўпчилик мажозий образлар фольклордан, асосан, ҳайвонлар хақидаги эртаклардан олинган (бўри—очкўзлик, тулки—айёрлик тимсоли каби). Мажоз турли жанрларда, айниқса, масал, рамз, ривоят, ҳажв, парабола ва б. да кенг қўлланади. Шу билан бирга, у реалистик йўналишдаги ёзувчилар (Пушкин, Гоголь. Чингиз Айтматов, Расул Ҳамзатов ва б.) ижодида ҳам учрайди. Ўзбек адабиётидаҲамза, Ғафур Ғулом, Ҳамид Олимжон, Ғайратий, кейинчалик Эркин Воҳидов, Абдулла Орипов, Рауф Парфи кабилар ижодида Мажознинг турли намуналари мавжуд.\nТасвирий санъатда Мажоз баъзи мавҳум маъно ва тушунчаларни аниқ ва тасаввур эта оладиган қиёфа, шаклларда тасвирлашни англатади. Мас, адолатпарварлик — қўлида тарозу кутариб турган кузи боғлиқ аёл; гўзаллик ва нафосат — маъбуда Афродита қиёфасида намоён бўлади. Мажоз тасвири унинг нима маъно ёки тушунчага қиёс этилаётганини тушунтирадиган унсурлар билан ифодаланади. Жумладан, санъат М. и бўлган Аполлоннинг қўлида арфа тасвирланган. М. Юнон ва Рим, Италия Уйғониш санъатида, шу санъат анъаналарини давом эттиришда кенг ишлатилган. 19—20-а. лар реалистик санъатида Мажоз ижтимоийсиёсий маънога эга бўлди. 20-а. да Мажоз маҳобатли ҳайкалтарошлик ва рангтасвирда, шунин-гдек, плакат ва сиёсий ҳажвий (карикатура) асарларида кенг тарқалди.\nPrevious PostМАДЛЕН МАДАНИЯТИ\nNext PostМАЙДА ТОВАР ИШЛАБ ЧИҚАРИШ


27 май 2022, Тошкент вақти: 23:12\nБеларуслик мухолифатчи журналист Роман Протасевич\nБеларусдаги давлатга қарашли оммавий ахборот воситалари 24 май оқшомида яқинда Минскда қўлга олинган мухолифатчи журналист ва Nexta телеграм-канали асосчиларидан бири бўлмиш Роман Протасевичга оид видеоёзувни ёйинлади.\nЛавҳада стол ёнида кишансиз ўтирган Протасевич Минскдаги 1-сонли тергов ҳибсхонасида сақланаётгани, у билан “имкон қадар хушмуомала ва қонун доирасида” муносабатда бўлишаётганини ҳамда “тергов билан ҳамкорликни ҳамда оммавий тартибсизликлар ташкил этиш факти бўйича иқрорлик кўрсатмаси беришда давом этиши”ни айтган.\nЖиноят кодексининг мазкур ҳуқуқбузарлик қайд этилган тегишли моддасига мувофиқ, журналист 15 йилгача озодликдан маҳрум этилиши мумкин.\nБундан ташқари, видеода Протасевич “соғлиғида, жумладан юраги ва бошқа бирон аъзосида муаммо йўқ”лигини билдирган. Аввалроқ Беларусдаги мухолиф қарашда бўлган оммавий ахборот воситаларида журналист оғир аҳволда шифохонага ётқизилгани ҳақида хабарлар пайдо бўлганди.\nАйни пайтда Nexta Live телеграм-канали Роман Протасевичнинг видеоёзувдагига ўхшаш интерьерда олинган фотосуратини эълон қилди. Суратда журналистнинг юзида шилинган ва тирналган жойлар борлиги кўринади. “Авзойига қараганда Романни калтаклашган”, дея хулоса қилган канал муаллифлари.\nРоман Протасевич 23 май куни Минскда ҳибсга олинган. Бу воқеа Афинадан Вильнюс шаҳрига учаётган Ryanair авиаширкати учоғи Беларусь пойтахтига фавқулодда қўндирилганидан сўнг юз берди.\nБеларусь ҳукумати, гўё учоқ бортида бомба борлиги ҳақидаги хабардан сўнг уни Минскда қўндириш учун қирувчи самолётни ҳавога кўтарган, пировардида эса бу хабар ёлғон бўлиб чиққан. Лайнер ерга қўнгач, гўё салонда Протасевич ва унинг қиз ўртоғи, Россия фуқароси София Сапега борлиги маълум бўлган. Қиз ҳам журналист билан бирга қўлга олинган.\nЕвропа ва АҚШ давлат раҳбарлари содир бўлган воқеа учун жавобгарликни Лукашенко режими зиммасига юклаб, журналистни дарҳол озод этишни талаб қилишган. Протасевич истиқомат қилган Литвада ҳаво кемасининг босиб олиниши факти юзасидан жиноят иши очилган.\nАҚШ, Буюк Британия, Германия, Чехия, Польша, Ирландия, Украина, шунингдек Болтиқбўйи давлатлари Беларусь ҳаво ҳудуди орқали парвоз қилишни ва ушбу мамлакатга қатновларни бекор қилиш ташаббуси билан чиққан.


Қиморнинг хумори: Қирғизистон яна қиморбозлар ўлкасига айланадими? - oqbura\nБир неча йиллик қонуний тақиқдан сўнг мамлакатда яна казиноларни очишга рухсат берилиши мумкин.\nШуни айтиш лозимки, Қирғизистонда 10 йил аввал жамоатчилик ва айрим жамоат арбобларининг талаблари асосида ёпилган қиморхоналарни қайтадан очиш масаласи “юқорида” деярли ҳал бўлган. Бироқ “паст томонда” бунга нисбатан қаршиликнинг кучайиши кутилмоқда.\nЎлган илоннинг бошини қўзиш кимга керак?\nБир йилдан бери, аниқроғи 2015 йилдан бери қайта кўтарилиб келаётган бу масала ҳақида Вазирлар маҳкамаси раиси Ақилбек Жапаровнинг шу йил март ойи охирларида айтган гапларидан маълум бўлдики, казиноларни қайта очиш ташаббуси вазирлар маҳкамасига тегишли. Президент эса уни қўллайди.\nҚирғизистонда казинолар кенг жамотчиликнинг талаби билан мамлакатда ўтказилган қатор митинглардан кейин 2012 йили ёпилган. Сабаби, ўшанда кўплаб эркаклар казинода пулларини ютқазиб қўйиб, қарзга ботиши туфайли юзлаб оилалар қашшоқликка маҳкум бўлиб, ажрашишларга сабаб бўлаётган эди. Айрим ҳолларда иш ютқизган аҳмоқнинг ўз жонига суиқасд қилиши билан ниҳоя топган. Камига казиноларга ёшлар ва ҳатто болалар ҳам тортила бошлаган эдилар.\nПсихологлар қимор ҳам гиёҳванд моддалар каби одамни ўз домига тортиб кетиши, қиморга бир ружу қўйган одам унинг чангалидан чиқа олмай қолиши, бор-йўғини сотиб, ютқазиб бўлган бўлса ҳам қимордан воз кеча олмай қолишини айтиб, бонг уриб келишади. Ҳуқуқ ҳимоячилари эса, ўз мулки, ҳатто уйларини қиморга ютқазиб, аёли болалари билан кўчада қолган ҳолларни ошкор қилишган. Ҳатто ўз аёлини қиморга тикиб, ютқазиб қўйган ҳолатлар ҳам бўлгани айтилади.\nФуқаролик жамияти ниятига етиб, бу ғалабани нишонлаб ҳам улгургандан кейин орадан 2-3 йил ўтиб, улкан даромад келтирувчи қиморхоналарни қайтадан очишга уринишлар бошланган. Бунинг тарафдорлари, аслида ўзларининг мўмай даромадлари ҳақида қайғурсаларда, казиноларнинг давлат бюджетига улкан ўлчамда солиқлар тушишини рўкач қилиб келишади.\nТашаббусни қўлловчилардан бири, Қирғизистон Миллий банкининг собиқ раиси, ҳозирда Молия бозорини назорат қилиш бўйича давлат хизмати раиси Улан Сарбанов келтирган ҳисоб-китобларга кўра, казиноларни очиш давлат бюджетига 2022 йилнинг охиригача 1 млрд. сўмдан ортиқ, 2024 йилга келиб эса 2 млрд. сўмдан ортиқ даромад олиб келади.\nУнинг бу рақамларни ишонч билан келтиришига қараганда, қонун қабул қилиниши билан ишлаб кетишга шай турган казинолар ва уларга ёпирилиб кириб келадиган мижозлар мавжуд. Лекин аслида бу алдовдан бошқа нарса эмас. Ахир янги бизнес очиб, уни ишга тушириш катта тайёргарлик ишларини талаб қилади-ку?!\nДепутат Исҳақ Масалиев казинодан тушадиган маблағнинг жиддий эканини эътироф этган ҳолда, қонун “аниқ бир лойиҳа учун ёзилгандек туюлганини” айтган. Сабаби ҳозирдан казинога келадиган чет элликлар учун 7 меҳмонхона қурилиши ҳақида гап бўлмоқда. Шу билан бирга унинг фикрича, қиморхоналарнинг ёпилиши оқибатида яширин ишлаётган муассасалардан бюджетга келиши мумкин бўлган маблағлар ҳозир амалдорлар ва “погонли одамлар”нинг чўнтагига тушмоқда. Яъни, демоқчики, ўша пулларни бюджетга йўналтириш мумкин.\nИқтисодиёт вазирлиги киритган ташаббус тез орада депутатлар томонидан муҳокама қилиниб, 11 май куни тегишли қонун лойиҳаси биринчи ўқишда қабул қилинди. Қонун лойиҳасини қўллаб 68 депутат овоз берган бўлса, 23 нафар халқ вакили қарши овоз берган. Лекин ҳужжат қабул қилингач, 4 депутат “тасодифан” овоз бериб юборганини айтиб чиқишди. Улардан бири Айбек Осмоновнинг айтишича, жами 10 депутат овоз беришда тушунмовчилик қурбони бўлишган ва бунда парламент аппаратини айблаган.\nУнинг айтишича, масалага овоз бериш 8 апрелга қўйилган бўлиб, ўшанда унга қарши чиққанлар кўп эди, шу сабабдан овоз бериш кейинга қолдирилиб, депутатларга босим ўтказиш бошланган. Ниҳоят, 11 май куни казиноларни очишга рухсат берувчи қонун лойиҳаси бошқа кўплаб масалалар билан бирга (улгуржи) овозга қўйилгани сабабли ўнга яқин депутат унга “билмасдан” овоз бериб қўйган.\nЭнди қонун лойиҳаси иккинчи ва учинчи ўқишларда қабул қилинса, дастлаб Иссиқкўлдаги “Томчи” халқаро аэропорти яқинида, кейинроқ эса, Бишкек, Ўш ва Боткен вилоятларидаги аэропортларга яқин ҳудудларда казиноларнинг очилишига рухсат берилади.\nШерни тулки, тулкини шер айлаган…\nҚиморхоналарни қайтадан очиш ҳақидаги гапларни кузатиб ўтириб, болаликда ўқиган бир шеър эсимга тушди. «Шерни тулки, тулкини шер айлаган, эҳтиёждир, эҳтиёждир, эҳтиёж…» Муаллифи эсимда йўқ. Албатта, зарурат кишини ҳар кўйга солиши мумкин, лекин бир эҳтиёжни қондираман деб, ундан-да мусибатлироқ бошқа муаммоларни пайдо қилиб олмаймизми?\nБундан 10 кунча аввал президент Садир Жапаров ҳам бу ғояни қўллаб-қувватлашини маълум қилган. У ҳатто ўз аппаратига ушбу масалани кўтариб, парламентга мурожаат қилишни топширганини ҳам ошкор қилган. У казинолар атрофида бўлган салбий ҳолатларни тан олар экан, энди қонун талаблари ўзгаришини, қиморхоналарнинг жамиятга салбий таъсир қилмаслигини айтган. Асосий талаб шуки, Қирғизистон фуқароларига казиноларга кириш ва ўйнаш қатъий тақиқланади. Яъни, бу муассасалар фақат чет эллик қиморбозлар учунгина қурилади. Эмиш…\nҚиморхона ташаббускорларининг асосий важлари давлат бюджетини тўлдиришдан ташқари янги иш ўринларини очиш билан ҳам боғлиқ. Расмий маълумотларга кўра, қиморхоналар ёпилган 2012 йилда мамлакатда 17 ана шундай муассаса бўлиб, уларда 11-15 минг одам ишлаган. Давлат бюджетига эса йилига 400-600 миллион сўм қўшимча солиқ тушиб турган. (Улан Сарбанов айтган 2 млрд. сўм қаёқдан келишини ёлғиз унинг ўзи билса керак).\nИқтисодиёт ва молия вазирлиги вакили Қубан Айдаралиевнинг айтишича, Қирғизистонда казинолар ёпилгач, бу бизнес асосан қўшни Қозоғистонга кетиб қолган. Қирғизистонда эса қиморхоналар яширин ҳолатда ишлашда давом этмоқда. Йилига ҳуқуқ-тартибот органлари камида 1-2 ана шундай муассасани топиб туришади.\nҚонунга амал қилиш бу қадар ночор бўлиб турганда янги қонуннинг Қирғизистон фуқароларига қиморхоналарга киришни таъқиқлаши ҳақидаги талаби бажарилишига ким кафолат беради? Кўпчиликнинг фикрича, порахўрлик авж олган мамлакатда талабининг ишлаб кетишига ишонч йўқ. Яъни, қимор ишқибозлари назоратчилар “томоғини мойлаш” орқали бемалол қиморхоналарга киришлари мумкин бўлади.\nОқибатда яна қиморга берилганлар кўпайиб, бор-йўғини бой бериб, камига яна банкдан қарз олишда, оилаларини хонавайрон қилишда давом этишлари мумкин.\nАлбатта, давлат бюджетини тўлдириш жуда муҳим. Айниқса бугунги шароитда. Ўтган йили пандемия туфайли давлат бюджетининг камомади 30 млрд. сўмни ташкил қилган. Бу йили солиқ йиғиш самарали олиб борилиб, бюджет анча бойиб қолган, бироқ бюджет соҳаси ходимларининг ойлиш маошлари, пенсия ва нафақа пулларининг кескин турда ошиши давлат бюджетининг кираша қисмини ҳам кескин кўпайтириш заруратини келтириб чиқармоқда. Қолаверса, Россия-Украина уруши туфайли пайдо бўлаётган муаммолар ҳам ҳукуматнинг шаштини олиб қўймоқда.\nБошқа томондан давлатнинг ташқи қарзи тобора ортиб, қарийб 5 млрд. долларга бориб қолди. Бу дегани – Қирғизистоннинг ҳар бир фуқароси калла бошига, янги туғилган чақалоқдан тортиб, энг қари оқсоқолгача ўртача 700 доллардан ортиқроқ қарз тўғри келади.\nХуллас, аҳолига кўплаган ваъдаларни бериб улгурган президент Садир Жапаров казинолар ёпилиши сабабли йўқотилган миллиардлаб сўмни қайтариш учун ҳаракат қилишга мажбур бўляпти. Ўзининг чиқишларидан бирида у “акс ҳолда пенсия, нафақалар ва ташқи қарзни тўлай олмай қоламиз”, деган. Лекин фойда кетидан қувиб, ижтимоий томондан тортадиган талофатларни ким ҳисоблайди?\nБишкеклик сиёсатшунос Руслан Ақматбекнинг фикрича, қиморхоналар очилса, пуллар оқиб келади дегани – бекор гап. Чунки, масалан жиноят дунёсининг таъсири кучли бўлиб турган Иссиқкўлда қонун назорати заиф бўлиб, оқибатда жамиятга оғир талофат етиши мумкин.\n“Кўплаган ноқонуний ишлар бўлгани учун 2012 йили бу муассасалар ёпилган эди. Нима учун бу хатоларни яна такрорлаш керак эканини тушунмайман”, – деган у “Озодлик” радиосига.\nБугунги қонунларда тақиқланган фаолият (уларнинг ичида казинолар ҳам бор) билан шуғулланган шахсларнинг 5-7 йилгача озодликдан маҳрум қилиниши кўзда тутилган. Бироқ, йилига яширин кизинолар борлиги фош қилиниб турсада, шу кунгача бирорта айбдор шахснинг жавобга тортилгани ҳақида маълумот йўқ. Чунки уларнинг «юқорида» ҳимоячилари борда!\nЯратганга ёқмаган иш\nКазинолар очиш таклифи жамиятда катта норозилик туғдириши мумкинлиги ойдай равшан. Масалан, қонун лойиҳаси қабул қилинган куннинг эртаси Ўш шаҳрида ўнга яқин фуқаро «Ўш казинога қарши» деган плакатлар билан кўчага чиқди.\nЎшдан ўттиз чақиримча нарида жойлашган Аравон тумани марказида “Элдик” депутатлар гуруҳи кўчма йиғин ўтказган. Йиғин кун тартибида баҳорги дала ишлари, йўл қурилиши, ижтимоий ва чегара масалалари муҳокама қилинган. Бироқ мажлис бошида бир гуруҳ маҳаллий аҳоли вакиллари норозилик намойиши сифатида залдан чиқиб кетишган. Уларга мажлисда “Қуръон маъноларини нотўғри талқин қиладиган” депутат Асланбек Малиевнинг иштирок этаётгани ёқмаган. Бир неча кун аввал бу халқ вакили қиморхоналар очилиши ташаббусини қўллаб-қувватлаб гапирар экан, ўз фойдасига Қуръон оятларидан мисол келтирган. Унинг талқинида Муқаддас китобда “спиртли ичимликлар ва қимор – зарарли, бироқ уларда фойда ҳам бор”, дейилган.\nКўп ўтмай, Қирғизистон мусулмонлари идораси расмий баёнот бериб, депутатларни ўз ишлари билан шуғулланишга ва Қуръон маъноларини бузиб талқин қилмасликка чақирди.\n“Нима ҳалол ва нима ҳаром экани Муқаддас Қуръонда XIV асрдаёқ айтилган ва бу Қиёмат кунигача ўзгармайди. Ўт билан ўйнашманглар. Сиёсий очко тўплаш мақсадида Қуръондаги сўзларни бузиб талқин қилманг. Қуръондан қўлингни торт! …Агар ақлинг етмаса, маслаҳат қилиш керак”, дейилади муфтиятнинг баёнотида.\nБу масала пойтахт масжидларида ўтган жума намози хутбасида ҳам тилга олиниб, депутат айтган оятлар Исломнинг илк даврида нозил бўлгани, кейинроқ эса ичкилик ва қимор ҳаром деб деб эълон қилиниб, бутунлай таъқиқлангани эслатилди.\nЮқорида айтилганидек, Қирғизистонда қиморхоналарнинг таъқиқланиши фуқаролик жамиятининг бир неча йиллик кураши натижаси ўлароқ амалга ошган эди. Бир неча йил давомида фаоллар қатор норозилик намойишлари ўтказишиб, давлат раҳбариятига, депутатларга петициялар йўллашган. Масала турли давра суҳбатларида кенг муҳокама қилиниб, қаттиқ танқид остига олинган эди.\nИжтимоий тармоқларда бошланган қизғин муҳокамаларга қараганда ва муфтиятнинг муросасиз позициясини ҳисобга олганда яқин орада бу норозилик ҳаракатлари яна кучайиши мумкин. Агар парламентда кейинги овоз бериш пайтида ўзини алданган деб ҳисоблаган депутатлар сони кўпайса, қонун лойиҳасини иккинчи ва учинчи ўқишларда ўтказиш осон бўлмаслиги аниқ.\nАлбатта, қадимги рим императори айтганидек, «пулнинг сассиқ ҳиди бўлмайди». Яъни, пул топиш учун қора ишлардан жирканиш керак эмас. Бироқ пул топишнинг ўнлаб, юзлаб пок, ҳалол йўллари борку! Масалан, бугунги кунда оддий олмани Польша, Хитой каби давлатлардан олиб келяпмиз, ҳатто бўлмағур чипсани ҳам Туркманистондан олиб келган кунимиз бўлди. шу вақтнинг ўзида боғ-роғлар қиладиган минглаб гектар ерларимиз ўт босиб бекор ётибди. Ўша чипса тайёрланадиган картошка ўзимизда истаганча етиштирилади.\nЎзимизда юзлаб, минглаб доривор моддаларга, минералларга бой табиий булоқларимиз бўлатуриб, оддий сувни ҳам Қозоғистонда сотиб олиб келамиз. 30 йилдан бери туризмни ривожлантириш ҳақида гапириб келамиз, лекин шу пайтгача хизмат кўрсатиш сифатини ошириб, одамларимизга муомала маданиятини ўргата олмадик. Нархлар эса… Бугунги кунда Иссиқкўлдаги пансионатларда дам олишдан кўра, Антальяга бориб дам олган арзонроқ тушади.\nХуллас, тафаккур кишилари учун фикр қиладиган ишлар кўп. Чамаси гап шундай кишиларни топишда қолди, холос.\nАбдумўмин Мамараимов, Оқбура, Бишкек.\nФутбол бирлаштиради. Ўшда ўзбекистонлик талабалар ўртасида турнир бўлиб ўтди\nЎттиз йиллик танаффусдан сўнг икки давлат ўртасидаги йўловчи поезд...\nУлар “оппоқ” эмас! Чегара постида уч ҳарбий коррупцияда шубҳаланиб қўлга олинди\nЧегара хизмати ва маҳаллий ҳокимият доимо чегара постидаги қонунбузарликларни...


Ўзбек пахта саноатини ўзгартирган Умида Ниëзова Тошкентда! « O'zbekiston ERK Demokratik Partiyasi\n01 December 2021 - 9:30\nТаниқли ҳуқуқ фаоли Умида Ниëзова раҳбарлигидаги Cotton Campaign коалицияси делегацияси 1 декабрь куни Ўзбекистонга келди. Улар бир ҳафта мобайнида Ўзбекистон расмийлари ва тўқимачиилик саноати, кластер вакиллари ҳамда мустақил фермерлар билан учрашишади.\n13 йил сўнгра Ўзбекистонга келган Умида Ниëзова «Элтуз» мухбири билан қисқа суҳбатда бу ташриф пировардида мамлакат пахта саноатини тубдан ўзгартириб мажбурий меҳнатга барҳам берган 10 йиллик фаолиятининг самараси бўлганини айтди:\n«Биз 10 йил давомида Ўзбекистон пахта етиштириш жараёни бўйича жиддий мониториинг олиб бордик. Бу мониторинглар асосида Ўзбекистон пахта етиштириш тизимидаги мажбурий меҳнат, ҳусусан болалар меҳнати акс этган 10 та ҳисобот нашр қилиб жамоатчиликка тақдим қилдик. Биз бу ишни бошлаганимизда Ўзбекистон пахта далаларида камида бир миллион бола мактабдан қолиб пахта терарди. Буни ўзгартириш учун ҳукуматга молиявий босим зарур эди. Бизнинг талабимиз ортидан дунëдаги 300 дан зиëд етакчи ширкатлар ўзбек пахтасини бойкот қилди. Бу жиддий зарба ва ҳукумат учун бош оғриғи эди. Ислом Каримов ўлиб Шавкат Мирзиëев иқтидорга келганидан кейин бу соҳада силжиш бошланди. Мулозимлар биз билан мулоқотга киришди. 2017 йил Ўзбекистон президенти Шавкат Мирзиëев БМТда гапирганида пахта мажбурий меҳнати мавжудлигини дангал тан олди. Босқичма босқич давлат қишлоқ хўжалигидаги систематик мажбурлаш тизимини йўқ қилишга тушди. 2021 йилга келиб мажбурий меҳнат бархам топди. Бу бизнинг ишимиз самараси дея, Тошкентдан туриб айтаëтганимдан ғурурланаман.»\n«Ўзбекистон пахта саноати бугун мажбурий меҳнатдан холи бўлди. Айни пайтда бу саноат ишчилари ҳуқуқлари халқаро даражада ҳимоя қилинмоқда дея олмаймиз. Шу боис яқин келажакда Ўзбекистон ҳукумати, пахта билан боғлиқ бизнес вакиллари ва мустақил касаба уюшмалари думалоқ стол атрофида ўтириб, қишлоқ хўжалигининг эхтимолий келажагидаги хатарларини бартараф қилишни излаши лозим. Cotton Campaign шу масалани ўзбек расмийлари билан муҳокама қилади.\nНиёзова 2006 йилнинг декабрида Тошкент аэропортида, бир ой сўнгра ўзбек-қирғиз чегарасини ноқонуний кесишда айбланиб икки бор қўлга олинган.\nТаркибида диний экстремизм ғоялари бўлган материалларни ноқонуний олиб ўтиш, ҳамда жамият тинчлигига хавф солувчи материалларни тайёрлаш ва тарқатишда айбланган фаол тўрт ой қамоқда сақланган.\n2007 йилнинг май ойида Сергели туман суди уни етти йиллик қамоқ жазосига ҳукм этган, бироқ кўп ўтмай Тошкент шаҳар маҳкамаси ҳукмни шартли жазога ўзгартирган.\nУмида Ниёзова Москвадаги учрашувлари чоғида Совет Иттифоқида инсон ҳуқуқлари ҳимояси билан шуғулланган Людмила Алексеева, Сергей Ковалев ва бошқа машҳур фаоллар билан учрашгани ва бу жасур фаоллардан олган таассуроти ортидан инсон ҳуқуқлари фаолиятига яна ҳам жиддий киришган.\nНиёзова хоним Интерньюс, Экстремал Журналистика Маркази, Фридом Хаус инсон ҳуқуқлари ташкилоти, Халқаро Инқироз Гуруҳи, Хюман Райтс Уотч инсон ҳуқуқлари ташкилотларида фаолият олиб борган.\nУ олиб борган тадқиқотлар жумласига пахта саноатидаги инсон ҳуқуқларининг бузилиши ҳолатлари, Ўзбекистондаги диний экстремизм хавфининг нақадар реаллиги, қийноқлар, ҳамда аёлларга босим мавзулари киради.\nУмида Ниёзова Берлинда тузилган Инсон Ҳуқуқлари Ўзбек Форумининг асосчиларидан бири. Форумга Германия парламенти аъзоси Доктор Диана Куринг ҳам аъзодир.\nУмида Ниëзова Хюман Райтс Уотч инсон ҳуқуқлари ташкилоти мукофоти совриндоридир.


Бироқ табиий ва экологик омиллар натижасида қишлоқ хўжалиги экинларидан кутилган ҳосил олинмаётгани, озиқ-овқат саноати ривожи нисбатан ортда қолаётгани кўпгина мамлакатларда кундалик истеъмол товарларига бўлган эҳтиёжни қондиришга салбий таъсир кўрсатмоқда. БМТнинг Озиқ-овқат ва қишлоқ хўжалиги ташкилоти ҳамда Жаҳон соғлиқни сақлаш ташкилоти маълумотларига кўра, ҳозирги вақтда дунёда деярли ҳар саккиз одамнинг бири тўйиб овқатланмаяпти, сайёрамиз аҳолисининг 30 фоизидан зиёди тўлақонли равишда овқатланмаслик, энг асосий микроэлемент ва витаминлар етишмаслик муаммосини бошидан кечираётир.\nАна шундай мураккаб бир шароитда Ўзбекистон иқтисодиётининг барқарор ривожланиб, озиқ-овқат хавфсизлиги таъминланаётгани қувонарлидир. Бу қишлоқ хўжалиги ҳамда қайта ишлаш саноатини тараққий эттириш, айниқса, озиқ-овқат дастурининг изчил амалга оширилаётгани самарасидир. Президентимизнинг 2009 йил 26 январдаги “Озиқ-овқат маҳсулотлари ишлаб чиқаришни кенгайтириш ва ички бозорни тўлдириш юзасидан қўшимча чора-тадбирлар тўғрисида”ги қарори бу борадаги ишларни жадаллаштиришга кенг имкониятлар очиб берди.\nМазкур ҳужжат талабларини ижро этиш юзасидан, масалан, Қорақалпоғистон Республикасида 2009 — 2014 йиллар давомида гўшт-сут ҳамда мева-сабзавотни қайта ишлаш бўйича 50 га яқин корхона фаолияти йўлга қўйилди. Бу, ўз навбатида, ички бозорни юқори сифатли ва арзон маҳсулотлар билан тўлдиришда алоҳида аҳамият касб этаётир.\nЭътиборлиси, озиқ-овқат дастурини амалиётга татбиқ қилишда фермер хўжаликлари, тадбиркорлик субъектлари, йирик саноат корхоналари, қўйингки, ҳеч ким четда қолаётгани йўқ. Айтайлик, Нукус туманидаги “Даврон” фермер хўжалиги қошида замонавий паррандачилик фермаси ташкил этилгач, ички бозорга парҳез гўшт етказиб бериш ҳажми ошди. Бунинг учун хориждан 300 миллион сўмлик жиҳозлар олиб келинди.\n— Жўжаларни парваришлаш жараёни автоматлаштирилган технология орқали мунтазам равишда кузатиб борилади, — дейди иш бошқарувчи Исфандиёр Заитов. — Бунинг қулайлиги шундаки, озуқа ва сув солинган махсус идишлар жўжанинг бўйига қараб ё пасайтирилади ёки баланд кўтариб турилади.\nИчки бозорни арзон парҳез гўшт ва тухум билан тўлдиришда “Қорақалпоқ электр тармоқлари” акциядорлик жамияти томонидан амалга оширилган истиқболли лойиҳа ҳам қўл келмоқда. Гап шундаки, уни рўёбга чиқариш учун 27 миллион сўм сарфланиб, инкубатор ишга туширилди.\nКорхона мутасаддиси Баҳодир Сапартаевнинг айтишича, бу ерда ўрнатилган “Универсал-55” ускунаси ёрдамида 21 кун мобайнида 45 минг дона ўрдак, ғоз, товуқ жўжасини очтириш имконияти мавжуд. Бунинг самараси ўлароқ, шу кунгача кам таъминланган оилалар ва электр энергияси соҳаси ишчиларига 37 мингтадан зиёд наслли жўжалар етказиб берилди.\nСирасини айтганда, Нукус туманида озиқ-овқат дастури доирасида умумий қиймати 5 миллиард 865 миллион сўмлик 3365 та истиқболли лойиҳани амалга ошириш кўзда тутилган бўлса, шу кунга қадар 2 миллиард 330 миллион сўмлик 934 та лойиҳа ҳаётга татбиқ этилди. Бундан ташқари, жорий йилда 5935 гектар майдонда сабзавот, полиз ва картошка экинлари, 50 гектар ерда интенсив боғ парваришланаяпти. Улардан 112 минг 868 тонна маҳсулот йиғиштириб олиниши кутилмоқда.\nТаъкидлаш керакки, етиштирилган боғ ва дала неъматларини сифатли сақлаш масаласи ҳам долзарб. Мисол учун, яқинда “Ойдин авлод” масъулияти чекланган жамиятида 700 миллион сўмлик сармоя эвазига 300 тонна сиғимга эга музлаткичли омборхона қурилган бўлса, балиқчилик, асаларичилик, паррандачилик соҳаларини ривожлантириш бўйича ҳам 10 га яқин лойиҳалар амалга оширилаяпти.\nАйниқса, “Қўнғиротбой — Меҳри” фермер хўжалиги раҳбари Есенбой Айтмуратов яратиб берилган имкониятлардан унумли фойдаланиб, аввало, оиласи, қолаверса, ишчи-ходимлари, аҳолига наф келтираяпти. Яъни у бир неча йил муқаддам фермер хўжалиги фаолиятини кенгайтириб, сутни қайта ишлашга ихтисослаштирилган мўъжаз корхона ташкил этган эди. Бу ерда тайёрланаётган 5-6 хил сут маҳсулоти тезда ўз харидорларини топгани эса фермерни янги ташаббуслар сари ундади.\n— Яқинда Германиядан 50 бош наслли қорамол олиб келиб, чорвамиз бош сонини салкам 600 тага етказдик, — дейди Е. Айтмуратов. — Энди хориждан сутни қайта ишлайдиган энг сўнгги русумдаги технологик линияни келтиришни мўлжаллаяпмиз. Бу маҳсулот турини кўпайтириш билан бирга, қўшимча иш жойлари яратиш имконини беради, албатта.\nҚисқача айтганда, Оролбўйи минтақаси ҳудудларида иқтисодиёт тармоқларида ҳаётга татбиқ этилаётган бундай истиқболли лойиҳалар аҳоли турмуш фаровонлигини ошириш, дастурхони тўкинлигини таъминлашга хизмат қилмоқда.\nМазкур рукндаги бошқа мақолалар: « Инновацион ишланмалар — тараққиёт хизматида\tЗамонавий корпоратив бошқарув тизими акциядорлик жамиятлари фаолиятида муҳим аҳамият касб этади »


Рональд Куман «Барселона» бош мураббийи лавозимидан озод этилди — Sof.uz\nРональд Куман «Барселона» бош мураббийи лавозимидан озод этилди\n28.10 09:12 68 Спорт\nРональд Куман Испаниянинг «Барселона» футбол клуби бош мураббийи лавозимидан озод этилди. Бу ҳақда клуб томонидан расман маълум қилинди.\n«Барселона» унга клуб олдидаги хизматлари учун миннатдорчилик билдиради ва профессионал фаолиятида муваффақиятлар тилайди», дейилади жамоа баёнотида. Таъкидланишича, бугун Куман жамоа билан расман хайрлашади.\nБундай қарорга келинишига, «Барселона» 27 октябрь куни Испания чемпионати доирасида «Райо Валекано»га 0:1 ҳисобида имкониятни бой бергани сабаб бўлган. Ўтган турда эса жамоа «Реал Мадрид» 1:2 ҳисобида ютқазиб қўйган эди. Мамлакат чемпионатида «Барселона» 10 та ўйинда 15 очко тўплаб, турнир жадвалида 9-ўринни эгаллаб турибди.\nЧемпионлар лигасида эса уч турнинг биттасида ғалабага эришган. Жамоа «Бенфика» ва «Бавария»га бир хил — 0:3 ҳисобида мағлуби бўлган ва ўз гуруҳида учинчи ўринни эгаллаб турибди.\nКуман 2020 йилнинг августида «Барселона»га бош мураббий бўлган эди. Ўтган вақт мобайнида 67 ўйинда жамоани бошқарган мураббий 40 учрашувда ғалаба қозонган.\nКеча, 13:19 832\nКеча, 20:50 64 Ўзбекистон\nКеча, 20:05 119 Тиббиёт\nКеча, 16:21 82 Ўзбекистон\nКеча, 14:56 158 Ўзбекистон\nКеча, 13:19 832 Ўзбекистон


Хитой-ўзбек вакцинаси билан эмланганлар хорижга чиқолмайдими? - Халқ сўзи\n13:17 16 Август 2021 Жамият\nZF-UZ-VAC-2001 вакцинанинг 1-босқичи билан эмландим, лекин чет давлатга чиқиш учун Америка ёки Германия вакцинаси билан эмланган бўлиш керак экан. Сизлар икки хил вакцина билан эмланиш мумкинмаслигини айтяпсизлар. Мен эмланган вақтимда бошқа вакцина турлари йўқ эди. Хитой-ўзбек вакцинасини олганлар хорижга чиқолмаслиги ростми? Ушбу саволга Коронавирусга қарши курашиш штаби аъзоси Севара Убайдуллаева жавоб берди.\n«Бошқа давлат фуқароси сифатида сиз бораётган давлат талабларига риоя қилишингиз керак бўлади ва албатта шу давлатларда белгиланган вакциналар рўйхати бўйича эмланиб боришингиз мақсадга мувофиқ.\nҲозирда Ўзбекистон-Хитой вакцинасини 1-босқичи билан эмланган бўлсангиз, шу вакцина билан тўлиқ эмланишингиз талаб этилади. Бу вакцина рўйхатига киритилган давлатлар ҳам кўп, шу давлатларга бемалол боришингиз мумкин.\nАгар сиз режа қилган давлатнинг рўйхатида бу вакцина бўлмаса, тўлиқ вакцинациядан ўтгандан сўнг 3-6 ой ўтиб, оилавий шифокорга учрашишингиз, организмдаги ҳосил бўлган антитаначалар ва саломатлигингиз ҳолати баҳоланган ҳолда мос келадиган турдаги вакцинани олишингиз мумкин», дейди мутахассис.


Луис Энрике "Челси"га ўзининг эски шеригини таклиф қилмоқчи, аммо...\n14 февраль, 2018, 00:39\nЁзда “Челси” бошқарувини ўз қўлига олиши айтилаётган Луис Энрике янги жамоасида "Сельта" устози Хуана Карлоса Унсуэ билан бирга ишламоқчи.\nЭслатиб ўтиш лозимки, Энрике ва Унсуэ “Барселона”да бирга фаолият олиб боришган. Энрике “Барселона”дан кетгач у ўзининг шахсий мураббийлик фаолиятини бошлашга қарор қилди ва “Сельта” клубида иш бошлади.\nThe Sun нашрининг ёзишича Энрике Лондонга ўзининг эски танишини таклиф қилмоқчи, бироқ, Унсуэ ўзининг иссиқ ўрнидан воз кечмоқчи эмас. Айни дамда Уни “Сельтада” барча нарса қониқтирмоқда ва раҳбарият ҳам унинг фаолиятидан қониқиш ҳосил қилмоқда.


Иордания пойтахтидаги кўчалардан бирига Абай номи берилади AMMAN. Kazinform – Иордания пойтахти Амман шаҳридаги кўчалардан бирига Абай номи берилади, деб хабар беради Kazinform ҚР Ташқи ишлар вазирлигига асосланиб.\nОб-ҳаво: Туркистонда огоҳлантириш эълон қилинди NUR-SULTAN. Kazinform – Ақмола ва Туркистон вилоятлари об-ҳаво ноқулайлиги туфайли огоҳлантириш эълон қилинди, деб хабар беради Kazinform «Қазгидромет» РДКга таяниб.\n«Nickelodeon», Disney, TiJi телеканал маҳсулотлари қозоқ тилига таржима қилиш режалаштирмоқда NUR-SULTAN. Kazinform – Асосий мақсад ёш авлодга давлат тилини ўргатиш. Бу ҳақда ҚР Ахборот ва жамиятни ривожлантириш вазири Аида Балаева маълум қилди, деб хабар беради Kazinform мухбири.\nҚР Президенти Конституциявий кенгаш раисини қабул қилди NUR-SULTAN. Kazinform – Президент Қасим-Жомарт Тоқаев Конституциявий кенгаш раиси Қайрат Мамини қабул қилди, деб хабар беради Ақорда матбуот хизмати.\nХитойда газ портлаши оқибатида 34 киши жароҳат олди PEKIN. Kazinform – Хитойнинг Хунань провинциясининг Милуо шаҳрида газ портлаши оқибатида 34 киши жароҳат олди, деб хабар беради Kazinform мухбири Синьхуа ахборот агентлигига асосланиб.\nҚозоғистон Президенти Ахборот вазирини қабул қилди NUR-SULTAN. Kazinform – Президент Қасим-Жомарт Тоқаев Ахборот ва жамиятни ривожлантириш вазири Аида Балаевани қабул қилди, деб хабар беради Kazinform Ақорда матбуот хизматига асосланиб.\nБир қатор Европа мамлакатларида парранда гриппи кўпаймоқда KOPENGAGEN. Kazinform – Голландияда юз минглаб паррандалар йўқ қилингандан сўнг, Дания ва Францияда парранда гриппи билан касалланиш қайд этилди, деб хабар беради Kazinform Merco Pressга асосланиб.\nҚозоғистон энергетикада манёвр иншоотлари қурилишини рағбатлантиради NUR-SULTAN. Kazinform – Қозоғистон электр энергетикасида манёвр иншоотлари қурилишини рағбатлантириш тўғрисида қонун лойиҳасини қабул қилишни режалаштирмоқда. Бу ҳақда ҚР Энергетика вазири Нурлан Ноғаев Алмати вилоятига иш сафарида маълум қилди, деб хабар беради Kazinform Энергетика вазирлиги матбуот хизматига таяниб.\nЯқин уч куннинг об-ҳаво маълумотлари NUR-SULTAN. Kazinform – «Қазгидромет» РДК 19-21 ноябрь кунлари об-ҳаво маълумотини эълон қилди, деб хабар беради Kazinform.\nЎзбекистонда яна 204 кишида коронавирус аниқланди– ССВ TASHKENT. Kazinform – Ўзбекистонда бугун 204 одам коронавирус юқтирганлиги аниқланди, деб хабар беради Kazinform ЎР Соғлиқни сақлаш вазирлиги матбуот хизматига таяниб.\nГоловкиннинг «Канело»дан олдин ким билан жанг ўтказиши маълум бўлди NUR-SULTAN. Kazinform – The Athletic инсайдери Майк Коппинджернинг сўзларига кўра, ўрта вазн тоифасида IBF/IBO чемпиони Геннадий Головкин ўзининг навбатдаги жангини 18 декабрь куни АҚШда ўтказади, деб хабар беради Kazinform Sports.kzга асосланиб.\nКоронавирус: Қозоғистонда 9 541 киши даволанмоқда NUR-SULTAN. Kazinform – Айни пайтда Қозоғистонда 9 541 киши коронавирусдан даволанмоқда. Улар орасида 468 нафари гўдак, деб хабар беради Kazinform Соғлиқни сақлаш вазирлигининг Telegram-каналига асосланиб.\nЖССТ ходимлари коронавирус билан касалланмоқда ва оғиз чайиш фойдали эканлиги аниқланди LONDON. Kazinform – COVID-19 вируси Жаҳон соғлиқни сақлаш ташкилоти ходимлари орасида тарқала бошлади. Ташкилот раҳбари, вакцинанинг тезкор таъсирига ишонмаслигини айтди. Айни пайтда Кардифф университети олимлари умумий оғиз чайиш воситаси тупурикдаги коронавирусни ўлдиришини аниқладилар, деб хабар беради Kazinform ВВСга асосланиб.\nҚозоғистонда 268 одам COVID-19 га ўхшаш пневмония билан касалланди NUR-SULTAN. Kazinform – 18 ноябрь ҳолатига кўра, COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб ёзади Kazinform coronavirus2020.kz сайтига асосланиб.\nКеча Қозоғистонда 682 кишида коронавирус аниқланди NUR-SULTAN. Kazinform – Қозоғистонда ўтган суткада 682 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kz сайтига таяниб.


Конституция – бахтимиз пойдевори – Kamoliddin Behzod nomidagi Milliy rassomlik va dizayn instituti\nЎзбекистон Республикаси Конституцияси қабул қилинганлигининг 27 йиллигига бағишлаб, Камолиддин Беҳзод номидаги Миллий рассомлик ва дизайн институтида “Aмалий санъат” факультети ҳамда “Ижтимоий фанлар, педагогика ва касбий таълим” кафедраси томонидан “Конституция – бахтимиз пойдевори” шиори остида “Заковат” интелектуал ўйини ташкил этилди. Ушбу мусобақада “Aмалий санъат асарларини таъмирлаш” йўналишининг “Зукколар”,\n“Меъморий ёдгорликлар безагини таъмирлаш” йўналишининг “Эрудит”\nҳамда “Бадиий кулолчилик” йўналишининг “Моҳир қўллар” жамоалари ўзаро беллашдилар.\nУшбу интелектуал ўйинни “Aмалий санъат” факультети декани Саидова Сайёра очиб бериб, тадбирни олиб бориш учун навбатни “Ижтимоий фанлар, педагогика ва касбий таълим” кафедраси ўқитувчиси Умарова Муҳайёга берди.\n“Мусобақа икки босқичда бўлиб ўтди. Биринчи босқичда жамоалар алифбо ҳарфлари остида яширинган саволларга жавоб беришди. Мазкур саволлар мураккаблик даражасига қараб 5, 10, 15, 20 балл билан баҳоланди. Саволларнинг барчаси Ўзбекистон Республикасининг Конституцияси асосида тузилди. Биринчи босқич натижасига кўра, “Эрудит” ҳамда “Моҳир қўллар” жамоаси иккинчи босқичга йўл олдилар. Иккинчи босқичда жамоалар махсус конвертлардан саволлар танлашди ва ушбу саволларга оғзаки жавоб берди. Ҳакамлар ҳайти хулосасига кўра, “Моҳир қўллар” жамоаси мусобақанинг мутлоқ ғолибига айланди.\nМусобақа иштирокчилари ва ғолибларига тадбир ташкилотчилари, хусусан, “Ижтимоий фанлар, педагогика ва касбий таълим” кафедраси томонидан махсус сертификат ва эсдалик совғалари топширилди. Тадбир сўнгида мазкур кафедра мудири, фалсафа фанлари номзоди, доцент Утанова Умида ушбу тадбирнинг аҳамияти, Конституциямизнинг ҳаётимизда тутган ўрни ҳақида якунловчи фикрларини баён қилди.\nМазкур тадбир адолатли ва шаффоф тарзда ўтгани ҳамда қизғин баҳс ва мунозараларга бой бўлгани, шунингдек “Ижтимоий фанлар, педагогика ва касбий таълим” кафедраси доценти Aлимов Нодирнинг қизиқарли ва чалғитувчи саволлари билан ёдда қолди.


Kutubxona - Said Ahmad. Borsa kelmas darvozasi (hikoya) / Kiril\nSiz shu sahifadasiz: Said Ahmad. Borsa kelmas darvozasi (hikoya) / Kiril\nАсар номи Борса келмас дарвозаси (ҳикоя)\nБорса келмас дарвозаси (ҳикоя)\n«Шаҳидлар хотираси» ёдгорлик мажмуи бугун-эрта тантанали вазиятда очилади. Ҳар бир терилган ғиштга, ҳар бир чекилган нақшга зиёратчиларнинг кўз ёшлари томади. Одамлар бу ерга шодон қўшиқлар куйлаш учун эмас, ўйнаб-кулиш учун эмас, азоб-уқубатларда зор-зор қақшаб жон берган жигарларининг рухлари билан юзма-юз бўлгани келадилар. Уйга толадилар, соғинчдан пора-пора бўлган юракларини бўшатгани келадилар. Бунда букж бир сукунат хукмрон. Бу ерда хотира, бу ерда хаёллар, ўксиклик, етимлик изтироблари, соғинч ҳукмрон...\nОнамнинг синглиси, катта холамнинг боғи шу ерда эди. Боғнинг бир томони «Алвасти кўприк»ка, бир томони Сабзавотчилик тажриба стантсиясига, этаги темир йўлга туташ эди.\nМана шу кўприк тагидан поезд мени ҳам олиб кетган. Ўшанда нималарни ўйлагандим? Билмайман. Мени шуур тарк этган, бутун вужудим карахт бўлиб қолган эди...\nEшик ўрни тўр сим билан копланган тўрт кишилик купега кўрпа-тўшакларию, озиқ-овқатлари билан йигирма етти киши тиқиштирилган. Қани энди қимирлаб бўлса! Бирининг оёғи бирининг бошида, бирининг боши бошқасининг қўлтиғида қисилиб қолган. Пастда қолганлари букчайиб, белларидан босаётганларни аранг кўтариб турардилар.\nПоезд ҳеч қаерда тўхтамасди. Сиёсий маҳбусларни олиб кетаётган эшелонга стантсияларда алоҳида «ҳурмат» билан йўл бўшатиб беришарди.\nБир катта стантсияда — менимча, Олмаота стантсияси бўлса керак, узоқ туриб қолдик. Икки офитсер ва тўрт-бешта солдат йўлакда пайдо бўлди. Катта папка қўлтиқлаб олган офитсер қўлидаги рўйхатга қараб маҳбусларни номма-ном чақира бошлади.\n— Бу ит генералимизнинг ити. Қочган маҳбусларни тутишда бунга тенг келадиган ит топилмасди. Лагердан қочган бир маҳбус уни лом билан уриб ўлдириб қўйган. Аблаҳ ҳалигача қўлга тушгани йўқ. Генерал Москва касалхонасида оператсия бўлган. Ҳали-бери келмас эмиш. Бошлиқларимиз итининг ўлганини телефонда айтиб, ундан кўнгил сўрашди. «Кўринарли жойга кўминглар, борганимда ўзим унга ёдгорлик ўрнатаман» деган телеграмма келди. Бечора бефарзанд эди. Шу ит билан овунарди. Энди унга қийин бўлади.\nEллик биринчи йилнинг октябри оёқлаб қолган. Айтишларича, бу жойларнинг қиши қаттиқ бўлади. Ҳозирданоқ очиқда қолган идишлардаги сувларнинг бетини ииёз пўстидек муз қоплайди. Эртанги кун ҳеч қандай яхшилик ваъда қилмайдиган куз кечалари нақадар ҳазин, нақадар оғир. Истиқболда бирон йилт этган нур кўринмайдиган совуқ оқшомларда ўзингни ўлдиргинг келади.\nМени ҳам «особое совегдание» ўн йилга ҳукм қилган. Энди бир ярим йили ўтди. Олдинда яна саккиз йилдан ортиқ қора кунлар...\nИлтимос, шуларнннг гапига кирннг. Йўқса жувонмарг бўлиб кетасиз. Қамоқдан қачон чиқиши номаълум бўлган одам учун кўпам ўзингизни қийнаманг. «Eримдан кечдим» деб ёзиб беринг. Ўлай агар, хафа бўлмайман. Сиз яшашингиз, ижод қилишннгиз керак. Шунча азобларга чидаяпманми, бунга ҳам чидайман.\nEллик иккинчи йилнинг 24 январида Саидахондан хат келди. Гинаю таъналарга тўлган хатни ўқирканман, ўксиб-ўксиб йиғладим. Бу қамалганимдан бери иккинчи марта йиғлашим эди.\n«Сизга кийим-бош олиб қўйдим...»\n«...Беҳуда хаёлларга борманг. Сиз нима бўлсангиз мен ҳам шундай бўламан. Ҳеч қандай қийин-қистовлар мени сиздан ажратолмайди. Яшасак бирга яшаймиз, ўлсак бирга ўламиз.\nEллик учинчи йилнинг баҳори ҳам келди. Бу баҳор мамлакатнинг сиёсий ҳаётини бутунлай ўзгартириб ташлади. СТАЛИН ЎЛДИ! Бутун мамлакат мотамда. Радио куни билан оғир, юракларни ўртовчи ҳазин куйлар эшиттиряпти.\nEркаклар зонасидаги маҳбуслар ўринларидан турмадилар. Уларни солдатлар милтиқ қўндоғи билан урсалар ҳам ўтиравердилар.\nМаҳбуслар Москванинг «Сентралка» деб аталган қамоқхонаси тўғрисидаги қўшиқни бошлашди. Қўшиқда «Сентралка, тсентралка, сенинг қалин деворларинг орасида менинг ёшлигим, менинг талантим қурбон бўлди», деб куйланарди.\nСиз асир бўлган тсафасни тишларим бирлан бузай, Бузмасам маҳшар куни бағримни армон тирналар...\nъъПрофессор Умарали Норматовга хатъъ\n"http://www.kutubxona.com/wiki/index.php?title=Said_Ahmad._Borsa_kelmas_darvozasi_(hikoya)_/_Kiril&oldid=13704" dan olindi


Сурхондарёда ўтказилган “Ким эдигу, ким бўлдик, эртага қандай юксак марраларни эгаллашимиз керак?” мавзуидаги ташвиқот тадбирлари ҳақида мақола эълон қилган “Ҳуррият” газетаси гўёки бугунга кўчган кечаги кун ҳақида ёзади.\nМуаллиф совет даври кўргуликларини қораларкан: “Қатағонлар, қама-қамалар ва адоқсиз хўрликлар билан бутун эл-улусни қўрқитиш, инсон қадр-қимматини ерга уриш мустабид тузумнинг асосий тамойили эди. Бу зулм ва бедодликлар у ёки бу кўринишда 1991 йилга қадар устма-уст давом этди”, дейди.\nМустақиллик мафкураси доирасидан чиқиб, оқ-қора ҳақида сал фикрлай олиш қобилиятига эга инсонлар аслида совет давридаги ўша кўргуликлар ҳозир ҳам муаллиф айтгани каби “у ёки бу кўринишда” давом этаётганини англай олса керак назаримизда.\nМақолада давом эттирилади: “Ҳали суягимиз қотмасдан, яъни ўн-ўн бир ёшдан пахта яганага, сўнг чопиққа чиқардик. Кейин эса куздан то декабрь ойигача пахта теримида қатнашардик. … қишлоқ боласи борки, пахта даласидан бери келмасди”.\nБугун ҳам “пахта даласидан бери келмаётган қишлоқ боласи” йўқми? Ҳар йили ўқишдан пахта даласига ҳайдалаётган коллеж ва университет талабаларичи? Ёки уларнинг суяги қотиб бўлганми? Уларни ўқишдан мосуво қилиб, “кўнгилли равишда” далага ҳайдаса бўлаверадими?\nЁки газетада ёзилганидек: “Зотан, ёшларимизга яратилаётган шарт-шароитлар, қулайликлар шуни тақозо этади”ми?\ndata-title="Ўзбек матбуотининг кечмиш ҳақидаги гаплари бугунни акс эттиради" data-description="Сурхондарёда ўтказилган "Ким эдигу, ким бўлдик, эртага қандай юксак марраларни эгаллашимиз керак?" мавзуидаги ташвиқот тадбирлари ҳақида мақола эълон қилган ..." data-image="https://eltuz.com/wp-content/uploads/2016/05/rasm1437.jpg" data-url="https://eltuz.com/kundalik/195807/" data-services="facebook,odnoklassniki,twitter,telegram" data-counter="ig">\nМамлакат турғунларининг бузилаётган уйлари учун бозор нархида товон талаб қилиши очкўзлик экан. Президент самолёти учун 300 млн. тўланса, майли. ...


Банк кассаларининг иш тартибига ўзгартириш киритилди | Qalampir.uz\nБанк кассаларининг иш тартибига ўзгартириш киритилди\nЖамият\t28 Октябрь 2020 09:35 3887\nЎзбекистондаги банк кассаларининг иш тартиби ўзгартирилди. Бу ҳақда Марказий банк бошқарувининг 22 октябрь куни қабул қилинган “Тижорат банкларида касса ишини ташкил этиш, нақд пул ва бошқа қимматликларни инкассация қилишга доир йўриқномага ўзгартириш ва қўшимчалар киритиш ҳақида”ги қарорида сўз боради.\n“Norma.uz”нинг ёзишича, "Ўзбекистон Республикасининг Марказий банки тўғрисида"ги ҳамда "Банклар ва банк фаолияти тўғрисида"ги қонунларига мувофиқ Йўриқномага қуйидаги ўзгартиришлар ва қўшимчалар киритилмоқда.\nМаълумотларга кўра, қонунларга иккита тушунча киритилмоқда:\n“Банк (филиал) биносида ва бинодан ташқарида ташкил этилган кассаларни қурилиши, зарурий асбоб-ускуналар билан жиҳозланишини тартибга солувчи соддалаштирилган тартиб-таомиллар тўлдирилди”, дейилади хабарда.\nХусусан, қуйидагилар учун асослар шартланмоқда:\n- касса очилиши тўғрисидаги қарор;\n- қимматли қоғозлар, кафолат ва кафилликлар ҳамда гаров сифатида, суғурта - полисларининг қабул қилиб олиниши тартиби;\n- штатлар жадвали;\n- мижозлар сони;\n- хизматлар турлари;\n- хавфсизликни таъминлаш ва бошқалар.\nТаъкидланишича, банк кассалари, уларнинг фаолияти устидан масофадан туриб кунлик назорат ўрнатилган ҳолда, исталган ҳудудда ташкил этилиши мумкин.\nБундан ташқари, хўжалик юритувчи субъектлар биноларида банк (филиал) билан тузилган шартномага асосан кассалар ташкил қилинади. Банк кассаси томонидан тақдим этиладиган хизмат турлари шартномада келишиб олинади.\nШунингдек, касса китоблари, касса журналлари, бланклар ва варақаларни расмийлаштириш ҳамда тасдиқлаш ишлари электрон шаклда ҳам йўлга қўйилиши мумкин. Бунинг учун дастурий маҳсулотлар билан ишловчи моддий жавобгар шахс биометрик тарзда идентификация қилиниши керак.\n“Шунингдек, бошқа ўзгартиришлар ва қўшимчалар ҳам назарда тутилган”, дейилади хабарда.\nМаълумот ўрнида, ҳужжат Қонун ҳужжатлари маълумотлари миллий базасида эълон қилинган ва 22 октябрдан кучга кирди.\n06 Март 15:32 35480\n05 Март 18:06 32441\n05 Март 14:50 31128\n06 Март 21:35 29797\n06 Март 18:51 28733


imon.uz 22-09-2020 118\nИбодатлар орасида зикрнинг аҳамияти каттадир. Зикр луғатда: “эслаш”, “бирор нарсани ёдга олиш” деганидир. Истилоҳда эса: “Банда Аллоҳ таолони ёдга олиш”и тушунилади. Шунга кўра, Ислом шариатида буюрилган намоз, закот, рўза, ҳаж каби барча ибодатлар умумий маънода зикр ҳисобланади. Аллоҳни зикр қилишдек қалбга таскин берувчи иш йўқдир. Зеро, Аллоҳ таоло ўз каломининг Аҳзоб сураси 41-оятида: “Эй, имон келтирганлар! Аллоҳни кўп зикр қилингиз ва эртаю кеч Унга тасбеҳ айтингиз!”, деб марҳамат қилган.\nЗикр Аллоҳнинг ердаги жаннатидир, унга киришни истамаган одам охират жаннатига ҳам кира олмайди. Зикр кишини руҳоний касаллик, машаққат ва изтироблардан озод этади. Зикр нажотга етиш учун энг осон йўлдир. Шифо топиш учун сен ваҳий девонларини (Қуръони карим ва Ҳадиси шарифни) мутоалаа қил, кунларингда зикр “малҳамини” синаб кўр.\nРоббингни зикри билан хавф, беоромлик ва ғам –қайғу булутлари тарқалади, ташвиш, хафалик тоғи сурилади. Яратувчи Зотга доимо зикр айтувчи киши қалб сокинлигига эришади. Бу ҳақида Аллоҳ таоло Қуръони каримнинг Раъд сураси 28-оятида: “Улар имон келтирган ва қалблари Аллоҳнинг зикри билан ором оладиган зотлардир. Огоҳ бўлингизки, Аллоҳни зикр этиш билан қалблар ором олур (ва таскин топур)” деб марҳамат қилган.\nЭй бедорликдан шикоят қилаётган, аламдан йиғлаётган, ҳодисалардан фожиа ясаётган инсон, Аллоҳнинг муқаддас исмлари билан зорлангин. У Зотни қанча кўп зикр қилсанг қалбинг таскин топади, нафсинг бахтиёр бўлади, дилинг яйрайди. У Зотни зикр қилишда Унга таваккул қилиш, ишониш, суяниш, қайтиш, ундан кенгликни кутиш бордир.\nЯнгиобод тумани “Ҳазрати Абу Зар”


Сажда — Аллоҳ субҳонаҳу ва таолога итоат қилишнинг муаззам кўринишидир.\nАллоҳ азза ва жаллага иймон келтиришнинг маъноси:\nБу иймон Аллоҳнинг борлигини қатъий тасдиқлаш, Унинг рубубияти, улуҳияти ва исм-сифатларига иқрор бўлиш, демакдир.\nБиз бу ҳақда қуйидаги сатрларда батафсил тўхталиб ўтамиз:\nАллоҳ таолонинг борлигига ишониш:\nАллоҳнинг борлигига ишониш одамзотдаги табиий нарса бўлиб, унга далил келтириш учун қийналишга эҳтиёж йўқдир. Шунинг учун кўплаб одамлар дин ва ҳаёт тарзлари фарқли бўлишига қарамай, Аллоҳнинг борлигига иқрор бўлмоқдалар.\nБиз чин қалбимиздан Аллоҳнинг мавжуд эканини ҳис этамиз ва қийналган онларимизда иймонли фитратимиз ҳамда ҳар бир инсонда Аллоҳ таоло яратган ва кўплаб инсонлар йўқотишга ҳаракат қилаётган ёки билмаётган бўлишсада диндорлик туйғулари билан Унга ёлворамиз.\nБиз дуогўйларнинг дуолари ижобат бўлаётгани, тилакда бўлганларга умидлари берилаётгани, чорасиз инсонларнинг тилаклари амалга ошаётганини кўриб, эшитмоқдамиз. Бу эса ўз-ўзидан Аллоҳ таолонинг борлигига аниқ далолат қилади.\nАллоҳ таолонинг борлигини кўрсатувчи далиллар тилга олиниш ва аниқлашдан кўра равшан экани. Шулардан:\nҲар бир банда яхши биладики, ҳодис (янги нарса)ни қилгувчиси бўлади. Биз ҳар вақт кўриб турган ушбу сонсиз махлуқотларни вужудга келтирган Яратгувчиси бор ва у Аллоҳ таолодир. Чунки У, махлуқотларининг яратгувчисиз яралишларини ёки ўзларини ўзлари яратишини хоҳламади. Зеро, ҳеч бир махлуқ ўзини ўзи ярата олмайди. Бу ҳақда Аллоҳ таоло шундай деди: «Балки улар ҳеч нарсадан (яъни, Яратгувчисиз) яралиб қолгандирлар?! Ёки улар ўзлари яратгувчимиканлар-а?!» (Тур: 35).\nБу оятнинг маъноси эса: Улар Холиқсиз яралмадилар ва ўзларини ўзлари яратмадилар. Бундан кўриниб турибдики, уларнинг яратгувчиси — Аллоҳ таолонинг Ўзидир.\nОсмону Ери, юлдузу дарахтлари билан ушбу Коинотнинг низоми унинг яратгувчиси ягона экани ва у — Аллоҳ таоло эканига қатъий далолат қилади:\n«(Бу) барча нарсани пухта қилган зот — Аллоҳнинг ҳунаридир» (Намл: 88).\nМисол қилиб олсак, ушбу сайёралар ва юлдузлар ўзгармас низом асосида, ҳар бир сайёра ўз ўқи атрофида, ундан чиқмай ҳаракат қилади.\nАллоҳ таоло айтди: «На қуёш учун ойга етиш мумкин бўлур ва на кеча кундуздан ўзгувчидир. (Қуёш, ой ва юлдузларнинг) барчалари фалакда сузиб юрур» (Ёсин: 40).\nАллоҳнинг рубубиятига иймон келтириш\n«Аллоҳнинг рубубиятига иймон келтириш»нинг маъноси:\nУ — Аллоҳ таоло барча махлуқотнинг Парвардигори, Эгаси, Холиқи, Розиқи, жон ато этгувчиси, ўлдиргувчиси, фойда ва зарар бергувчиси, барча яхшилик Унинг қўлида экани, У барча нарсага қодир ва шериксиз эканига қатъий иқрор бўлиш ва шуларни тасдиқлашдир.\nДемак, бу — Аллоҳ таолони ишлари билан яктолашдир. Яъни, шундай эътиқод қилиш керак:\nАллоҳ таолонинг Ўзигина Коинотдаги барча нарсанинг Холиқидир ва Ундан бошқа яратгувчи йўқдир. Аллоҳ таоло бу ҳақда шундай деди:\n«Аллоҳ барча нарсанинг Холиқидир» (Зумар: 62).\nОдамзот қилган ишлар эса бирон нарсани бир сифатдан бошқа сифатга айлантириш ёки жамлаш ва бирлаштириш ёхуд шунга ўхшаган ишдан бошқа нарса эмас. Унинг қилган ишлари ҳақиқий яратиш ёки йўқдан бор қилиш ёхуд ўлгандан сўнгра тирилтириш эмасдир.\nАллоҳ таолонинг Ўзигина барча махлуқотларининг Розиқи бўлиб, Аллоҳ таоло айтганидек, Ундан бошқа ризқ бергувчи йўқдир: «Ўрмалаган нарса борки, барчасининг ризқи Аллоҳнинг зиммасидадир» (Ҳуд: 6).\nАллоҳ таолонинг Ўзигина барча нарсанинг Эгасидир ва ҳақиқатда Ундан бошқа Хожа йўқдир. Аллоҳ таоло айтди: «Осмонлар ва Ер ҳамда улардаги бор нарса Аллоҳнинг мулкидир. У ҳамма нарсага қодирдир» (Моида: 120).\nАллоҳ таоло барча нарсанинг Бошқарувчиси бўлиб, Ундан бошқа бошқарувчи йўқдир. Аллоҳ таоло айтди: «У осмондан ергача бўлган барча ишни тадбир қилиб — бошқариб турур» (Сажда: 5).\nОдамзотнинг ўз ишлари ва ҳаётини тадбир билан бошқариши ва тартиблаши, қўл остида бўлган, ўзигина эгалик қилган ва кучи ета оладиган нарсаларгагина чекланган. Ушбу тадбир гоҳида амалга ошиши ва самараларини бериши мумкин. Аллоҳ таолонинг тадбири эса, барча нарсани ўз ичига олган ва ундан ҳеч бир нарса четда қолмайди. У жорий бўлади ва қаршисида бирон нарса ғов бўла олмайди. Аллоҳ таоло айтди:\nРасулуллоҳ соллаллоҳу алайҳи ва саллам яшаган даврдаги мушрик араблар Аллоҳ таолонинг рубубиятига ишонишар эди:\nРасулуллоҳ соллаллоҳу алайҳи ва саллам яшаган даврдаги кофирлар Аллоҳ таолонинг Тадбир қилувчи, Молик ва Холиқ эканига эътироф этишар эди. Бироқ, бу эътироф уларни Ислом динига кирита олмади. Бу ҳақда Аллоҳ таоло шундай деган:\n«Қасамки, агар улардан «Осмонлар ва Ерни ким яратган?», деб сўрасангиз албатта «Аллоҳ», дерлар» (Луқмон: 25).\nЧунки Аллоҳ таолонинг барча оламларнинг Робби, яъни Холиқи, Эгаси ва ўз неъматлари билан Тарбияткунандаси эканига иқрор бўлиш, Аллоҳ таолони ибодат билан яктолаш ва ибодатни ёлғиз Аллоҳ таолонинг Ўзигагина қилишни тақозо этади.\nАллоҳ таолонинг барча нарсанинг Холиқи, Коинотнинг бошқарувчиси, Ўлдирувчи ва Тирилтирувчи эканига иқрор бўлган инсоннинг, ибодат турларини Аллоҳдан бошқаси учун қилишини ақл қандай бовар қилиши мумкин?! Ахир бундай қилиш катта зулм ва оғир гуноҳ-ку! Шу боис Луқмон алайҳиссалом насиҳат қилар экан, ўғлига шундай деган эди:\n«Эй ўғилчам, Аллоҳга ширк келтирмагин! Чунки, ширк келтириш катта зулмдир» (Луқмон: 13).\nРасулуллоҳ соллаллоҳу алайҳи ва салламдан Аллоҳнинг даргоҳида гуноҳларнинг каттароғи қайси экани ҳақида сўралганида: «Сизни яратган бўлишига қарамай Аллоҳга тенгдош қилишингиздир», деб жавоб берган эдилар (Имом Бухорий: 4208; Имом Муслим: 86).\nАллоҳнинг рубубиятига иймон келтириш кўнгилларни хотиржам қилади:\nАллоҳ таоло махлуқотларининг Эгаси бўлгани боис улар Унинг тасарруфидан чиқа олмаганликлари, яратувчилари бўлган Аллоҳ уларни ҳикматига кўра хоҳлаганидек бошқариши, барча нарса Аллоҳ тарафидан яратилган ва Аллоҳга муҳтож бўлгани, барча иш Аллоҳнинг қўлида экани: яратгувчи, ризқ бергувчи, Коинотни бошқаргувчи ягона Аллоҳ экани, Коинотдаги ҳар бир зарра Аллоҳнинг амри билангина ҳаракатланиши ёки ҳаракатсиз туришини билган банданинг қалбига, бу билими, ҳаётнинг беқарорлигига қарамай муомалаларда хотиржамлик, сабот ва бардавомлик билан Аллоҳнинг Ўзигагина боғланиш, суяниш, ёлвориш ва жасорат билан муомала қилиш туйғуларини беради. Чунки у, модомики, ҳаётининг ҳар бир жабҳасида ўзи хоҳлаган нарсани қўлга киритиш учун сабабларини қилар, Аллоҳ таолога муродига эришиш учун ёлворар экан, ўз зиммасидаги масъулиятни адо этган бўлади. Ўша онда унинг кўнгли бошқаларнинг қўлидаги нарсаларга кўз тикмайди. Зеро, ишнинг асли шуки, бу ишларнинг барчаси Аллоҳнинг қўлидадир ва У хоҳлаган ва танлаган нарсаларни яратади.


Жаҳон бўйлаб журналистлардан 49 нафари ўлдирилган, 57 нафари ўғирланган, 389 нафари панжара ортида қолмоқда — Teleradio.uz\nБу кўрсаткич ўтган йилгига нисбатан 12 фоиз кўп дегандир, дейилади “Чегара билмас репортёрлар” халқаро ташкилотининг йиллик ҳисоботида. Ҳисобот 2019 йилнинг 1 январидан 1 декабригача бўлган даврдаги маълумотларни ўз ичига олади.\nХитойда 130 журналист, Мисрда 36 журналист, Саудия Арабистонида эса 32 журналистнинг панжара ортида экани маълум бўлди. “Чегара билмас репортёрлар” маълумотига кўра, Россияда олти нафар журналист озодликдан маҳрум қилинган. Йил бошидан бери жаҳонда 49 нафар журналист ўлдирилди, бу бир йил аввалги вазиятга нисбатан икки баробар кам кўрсатгичдир.Уларнинг баъзилари қуролли низолар юз бераётган ҳудудларда ҳалок бўлган.\n2019 йилда журналистлар учун энг хавфли мамлакатлар сифатида  Мексика, Сурия, Афғонистон, Покистон, Сомали дея тан олинди. ОАВнинг 57 нафар ходими ўғирланди, улардан бири Украина шарқида, қолганлари Сурия, Яман ва Ироқда.\nУларнинг кўпчилиги бедарак йўқолган деб ҳисобланади.\nDunyo / Xabarlar\t18.12.2019


Ҳиндистон ва Покистоннинг ШҲТ аъзоси мақомига эга бўлгани муносабати билан ташкил этилган ушбу тадбирда ШҲТ МАТТ Ижроия қўмитаси, вазирлик ҳамда идоралар, мамлакатимизда аккредитациядан ўтган дипломатик корпус вакиллари иштирок этди.\nШҲТ Минтақавий аксилтеррор тузилмаси Ижроия қўмитаси директори Евгений Сисоев, Ўзбекистон Республикаси ташқи ишлар вазири ўринбосари Анвар Носиров ва бошқалар -Шанхай ҳамкорлик ташкилоти ўз фаолиятида ўзаро ишонч ҳамда манфаатдорлик, маслаҳатлашув, биргаликда тараққий этишга интилиш тамойилларига қатъий амал қилган ҳолда ўтган давр мобайнида нуфузли халқаро ташкилотга айланганини таъкидлади.\nШҲТнинг глобал иқтисодий-ижтимоий, халқаро аҳамиятга молик долзарб муаммоларни бартараф этишдаги, дунёда хавфсизлик, барқарорлик ва изчил тараққиётни таъминлашдаги аҳамияти ҳамда таъсири ошиб бораётгани ташкилотга аъзо бўлиш, кузатувчи ва мулоқот бўйича шериклар қаторига қўшилиш истагини билдираётган мамлакатлар кўпаяётганида яққол намоён бўлмоқда.\n— Бугунги маросимда иштирок этиш мен учун катта шараф, — деди Ҳиндистон Республикасининг мамлакатимиздаги Фавқулодда ва мухтор элчиси Винод Кумар. — ШҲТнинг Остона саммитида Ҳиндистон Республикаси Бош вазири Нарендра Моди Ҳиндистоннинг ШҲТга аъзо давлатлар билан алоқалари узоқ тарихга бориб тақалишини, ўзаро ишонч ва ҳурмат сиёсий ҳамда иқтисодий ҳамкорликнинг асоси эканини таъкидлади. Ҳиндистоннинг ШҲТ аъзолигига қабул қилингани кўп томонлама ҳамкорликни янги босқичга кўтаришга кенг имконият яратади.\n— Покистоннинг ШҲТ аъзолигига қабул қилинишини қўллаб-қувватлагани учун Шанхай ҳамкорлик ташкилотига аъзо давлатлардан миннатдормиз, — деди Покистон Ислом Республикасининг мамлакатимиздаги Фавқулодда ва мухтор элчиси Риёз Ҳуссаин Бухорий. — Покистон ўзаро ишонч, тенглик, маданий хилма-хилликка ҳурмат билан ёндашув ва умумий ривожланишга интилиш тамойилларига тўла риоя қилади. Мамлакатимизнинг ШҲТ аъзолигига қабул қилингани унинг ташкилотга аъзо давлатлар билан ҳамкорлигини ҳар -соҳада янада ривожлантиришга улкан ҳисса қўшади.\nҲиндистон ва Покистоннинг ШҲТ аъзоси мақомига эга бўлиши кўп томонлама ҳамкорликнинг янги уфқларини очишга, минтақа ҳамда дунёда тинчлик ва барқарорликни, изчил тараққиётни таъминлашда ШҲТ ролини оширишга хизмат қилади. ШҲТ фаолиятидаги савдо-иқтисодий алоқаларни, транспорт, инвестиция, туризм ва бошқа соҳаларда ўзаро манфаатли ҳамкорликни ривожлантириш имконини кенгайтиради.\nМазкур рукндаги бошқа мақолалар: « Ҳудудлардаги долзарб масалалар ўрганилди ва уларнинг аниқ ечими белгиланди\tРасмиятчиликдан холи, очиқ ва шаффоф »


Алимент олиш учун\nИнтеллектуал мулк – давлат муҳофазасида\nҚонун ижодкорлари нималар устида ишлашмоқда\nТижорат сирини ҳимоя қилиш ҳуқуқий мустаҳкамланади\nҲисоблагич пломбаси шикастланган. Айб кимда?\nОсмондан олинган тарифлар\nБир ҳуқуқда тенглаштирилиб, бошқасида – чекланганлар\nКвартирамни қонуний асосда ижарага бераман\nУйнинг эгаси борми?\nСўраган эдингиз – жавоб берамиз\nҲомиладорлик пайтида дастлабки синов\nСолиқ сиёсатининг шаклланиш босқичлари\nГазета Норма маслахатчи / 2014 год / № 9 / Сўраган эдингиз – жавоб берамиз\nМен Тошкентда, турмуш ўртоғим эса Самарқандда прописка қилинганмиз. Вояга етмаган боламиз учун эримдан алимент ундириш учун Тошкентдаги судга мурожаат қила оламанми? Айни қайси судга мурожаат қилишим керак?\nбошланғич синфлар ўқитувчиси.\n– Ҳа, мурожаат қила оласиз. Оила кодексининг (ОК) 96-моддасига мувофиқ ота-она вояга етмаган болаларига таъминот бериши шарт.\nВояга етмаган болаларига таъминот бериш мажбуриятини ихтиёрий равишда бажармаган ота (она)дан суднинг ҳал қилув қарорига ёки суд буйруғига асосан алимент ундирилади.\nОКнинг 136-моддасига кўра алимент олиш ҳуқуқига эга бўлган шахс, алимент талаб қилиш ҳуқуқи вужудга келганидан сўнг қанча муддат ўтганидан қатъи назар, хоҳлаган вақтда алимент ундириш тўғрисидаги талаб билан судга мурожаат қилишга ҳақлидир.\nОлий суд Пленумининг «Буйруқ тартибида иш юритишни тартибга солувчи қонун нормаларини қўллашнинг айрим масалалари тўғрисида»ги қарори (3.02.2006 йилдаги 4-сон) 2-бандига кўра суд буйруғи чиқариш ҳақидаги аризалар судловга тааллуқлиликнинг умумий қоидаларига амал қилинган ҳолда судга берилади. Фуқаролик процессуал кодексининг (ФПК) 145-моддасига мувофиқ аризалар жавобгар доимий яшаб турган ёки доимий машғул бўлган жойдаги судга берилади. Шу билан бирга алимент ундириш тўғрисидаги ариза ундирувчининг яшаш жойи бўйича берилиши мумкинлигини ҳисобга олиш керак.\nФПК 241-моддасининг учинчи қисмига кўра даъвогар алимент ундириш тўғрисидаги даъволарни ўзи яшаб турган жой бўйича ҳам тақдим этиши мумкин.\nЮқорида баён этилганлар асосида вояга етмаган болани таъминлашга алимент ундириш учун сиз Тошкент шаҳар фуқаролик ишлари бўйича туманлараро судига мурожаат қилишингиз мумкин.\nПрочитано: 2412 раз(а)\n2014-03-10 13:06:31, Sobirov:\n2014-03-27 16:04:31, Гость_Саида:


Марказий Осиёда БМТнинг илк Эко-боғи бунёд этилди | UNO Tashkent | United Nations Office in Tashkent\nМарказий Осиёда БМТнинг илк Эко-боғи бунёд этилди\nБМТнинг Ўзбекистондаги ваколатхонасида иш юритувчи 200 нафардан зиёд ходим Алишер Навоий номидаги пойтахт миллий боғида БМТнинг 70 йиллик тантаналарига бағишланган экологик акцияда иштирок этди.\nМазкур тадбир Ўзбекистон Экологик ҳаракати билан ҳамкорликда ва Тошкент шаҳар ҳокимияти кўмагида амалга оширилди.\nБМТнинг Ўзбекистонда фаолият олиб борувчи 12та агентлиги вакиллари боғ ҳудудида турфа дарахтлар, жумладан Ўзбекистон Қизил китобига киритилган ўсимликлар кўчатларини ўтқиздилар.\nУшбу ташаббус Ўзбекистондаги БМТ тизимининг барча тармоқлари учун рамзий аҳамиятга эгадир. Зеро, у Ташкилот ходимларини атроф-муҳит муҳофазасига ҳисса қўшиш йўлида жипслаштирди. Бу эса асосий йўналишларидан бири экологик кўмакни амалга оширишдан иборат бўлган, Барқарор ривожланиш мақсадларини ўз ичига олган янги Барқарор ривожланиш дастури билан чамбарчас боғлиқдир. Эслатиб ўтамиз, 2015 йил сентябрда БМТ Бош Ассамблеясида қабул қилинган мазкур дастур 2030 йилгача бўлган даврга мўлжалланган.\nЭко-боғнинг бунёд этилиши БМТ ходимларига Ташкилот олий мақсадларига содиқликни ва Тараққиётга кўмак ғояларини илгари суриш йўлидаги фаолликни шахсий намуналари билан намойиш қилиш имконини берди. Маълумки, бу ғоялар иқтисодий имкониятларни ривожлантириш ва кенгайтириш, турмуш фаровонлиги даражасини ошириш ва атроф-муҳит муҳофазасига хизмат қилади.\nТадбирни очар экан, БМТнинг Ўзбекистондаги доимий вакили Стефан Приснер ушбу кун алоҳида аҳамиятга молик эканини таъкидлади. Боиси, бутун Марказий Осиёда илк Эко-боғга тамал тоши қўйилди. Шунингдек, жаноб Приснер боғда униб-ўсадиган дарахтлар БМТ ҳамда Ўзбекистон ўртасидаги мустаҳкам ҳамкорлик белгиси бўлиб қолишини, демакки, акция рамзий аҳамияти ҳам эгалигини айтиб ўтди.\nОчилиш маросимида сўз олган Ўзбекистон Экологик ҳаракати Марказий кенгашининг Ижроия қўмитаси Раиси Борий Алихонов асосий вазифаси экологик масалаларни ҳал этиш бўлган Ҳаракат фаолиятига тўхталди. Келгусида БМТ билан ҳамкорлик яна давом этишига, ушбу боғ эса пойтахтнинг энг сўлим масканларидан бирига айланиб, шаҳар кўркига кўрк қўшишига умид билдирди.\nТаъкидлаш жоиз, мазкур тадбир доирасида кўчат экиш билан чекланилмайди. БМТ агентликлари кейинчалик ҳам ЭКО-боғни парваришлаш ва унинг гуллаб-яшнашини таъминлаш масъулиятини зиммаларига олдилар ва бу боғ БМТнинг Ўзбекистон гуллаб-яшнашига қўшган ҳиссасининг ўзига хос рамзий белгиси бўлиб қолади.\nUshbu maqola bobirkomilov tomonidan Oktabr 20, 2015 da атроф-муҳит муҳофазаси, барқарор ривожланиш мақсадлари, БМТнинг Ўзбекистондаги ваколатхонаси teglar bilan Янгиликлар bo'limda chop etildi.\n← Марказий Осиёда гендер тенглиги бўйича кампания бошланди Ўзбекистонда Бирлашган Миллатлар Ташкилотининг 70 йиллиги нишонланди →


«DONOLARNING O‘YINI»да Chevrolet Trailblazer автомобилини ютиб олишингиз мумкин! - Terabayt.Uz\n«DONOLARNING O‘YINI»да Chevrolet Trailblazer автомобилини ютиб олишингиз мумкин!\nUcell уяли алоқа оператори абонентлари учун яқиндагина бирданига иккита хушхабар чиқарган эдик. Мазкур компания энди «SYNERIKA» МЧЖ билан биргаликда «DONOLARNING O‘YINI» викторинасининг жорий этилишини эълон қилди.\nЎҚИНГ: Ucell раҳбари Владимир Кравченкодан ўзбек тилини ўрганиш, давлат тилида ишлаш бўйича мастер-класс\n«DONOLARNING O‘YINI» бу – бутун жаҳонда оммалашган «Ким миллионер бўлишни хоҳлайди» ўйини асосида абонентлар учун махсус яратилган викторина. Ушбу қизиқарли викторина нафақат билимларни текшириш ва оширишга ёрдам беради, балки совринлар ютиб олиш имконини ҳам тақдим этади.\nМазкур викторинани фаоллаштириш учун абонентлар фақат SMS тарзида исталган сўзни (ўчириш учун белгиланган «STOP», «STOP1» калит сўзларидан ташқари) «DONOLARNING O‘YINI» викторинасининг 4004 қисқа рақамига жўнатишлари ва ҳар куни саволларга жавоб беришлари кифоя.\nФаоллаштириш сўровига жавобан, абонентга 4004 рақамидан унинг рўйхатдан ўтганлигини тасдиқловчи SMS-билдиришнома, шунингдек, хизмат ҳақида, унинг нархи, обунани бекор қилиш қоидалари тўғрисида батафсил маълумот ҳамда викторинанинг биринчи саволи келади. Аниқроғи – савол ва унинг жавоб вариантлари келади; абонент улардан бирини танлаши ва танланган жавоб вариантининг рақамини хизматнинг қисқа рақамидан келган ўша SMSнинг ўзига жавоб тарзида жўнатиши керак.\nМасалан, абонентга қуйидагича савол жўнатилади:\n«Дунёдаги энг чуқур кўл қайси:\nВикторина 2584 қисқа рақамидан кирувчи, кўринмас SMS шаклидаги кунлик пулли обуна бўйича амалга оширилади.\nЎҚИНГ: Мобил операторлар биздан нимани яширмоқда?\n«DONOLARNING O‘YINI» викторинасига кунлик обуна нархи ҚҚС билан 1290 сўм/кун. Викторинага обуна ҳар куни абонент тўлови эвазига янгиланади, кунлик тўловни амалга оширган абонент, обуна учун пул самарали ечиб олинганида совринлар ютиб олиш учун 150 балл ҳамда 30 саволга жавоб бериш имконини қўлга киритади. Ҳар бир тўғри жавоб абонентга 30 балл тақдим этади. Ҳар бир хато жавоб абонентга 10 балл тақдим этади.\nОбуна учун тўлов токи абонент хизматга обунани бекор қилмагунича ёки хизмат тўхтатилгунича ечиб олинади.\nСовринлар кунлик, ҳафталик, ойлик ва чораклик асосда ўйналади. Ҳар куни, ҳар ҳафтада, ҳар ойда ва ҳар чоракда фақат биттадан соврин ўйналади. Викторина ғолибларига қуйидаги совринлар тақдим этилади:\nКУНЛИК СОВРИН: 5 000 000 (беш миллион) сўм, бошқа турдаги совринлар ўйналадиган кунлардан ташқари ҳар куни ўйналади;\nҲАФТАЛИК СОВРИН: 50 000 000 (эллик миллион) сўм, ойнинг сўнгги ҳафтаси бўлмаган ҳар ҳафтанинг охирида (якшанба куни) ўйналади;\nОЙЛИК СОВРИН: 70 000 000 (етмиш миллион) сўм, чораклик соврин ўйналмайдиган ҳар бир ойнинг сўнгги якшанба куни ўйналади;\nЧОРАКЛИК СОВРИН: Chevrolet Trailblazer автомобили, акция бошланган санадан бошлаб ҳар 3 ойда, ойнинг сўнгги якшанба куни ўйналади.\n«DONOLARNING O‘YINI» викторинаси бўйича Ucell расмий сайтидаги ушбу хабардан ташқари, батафсил маълумот ва оммавий оферта www.4004.uz сайтида эълон қилинган.\nЎҚИНГ: 💥СИЗ КУТГАН МАЪЛУМОТ! Қайси операторнинг абонентлари энг кўп? (+инфографик видео)\n#Ucell #мобил алоқа оператори #мобиль оператор #операторлар #Ўзбекистон #Chevrolet